Trailer Terbaru “Justice League” Zack Snyder Untuk HBO Max!

HBO Max telah mendedahkan trailer terbaru filem Justice League Zack Snyder, memaparkan rakaman terbaru dari versi asal filem. Selain itu, gambar terbaru Steppenwolf telah dipertontonkan kepada umum, memaparkan rekabentuk yang berbeza dari versi Joss Snyder. Anda boleh saksikan trailer hitam-putih Justice League dan gambar terbaru dibawah.

#UsUnited pic.twitter.com/NiHatOzxJn— Zack Snyder (@ZackSnyder) November 17, 2020

Selepas gagal dipentas box office, Justice League akan dihidupkan semula oleh Zack Snyder dengan suntingan baru seperti yang dimahukan peminat. Dengan kos sekitar $70 juta dolar untuk menyiapkan suntingan dan visual mengikut visi asal pengarah, peminat dijangka akan merasa puas dengan versi terbaru Justice League.

Akan ditayangkan di HBO Max tahun hadapan, Justice League akan dipecahkan kepada 4 bahagian, yang mana setiap bahagian akan berdurasi 1 jam, serta akan dilancarkan dalam versi penuh, iaitu filem yang berdurasi 4 jam.

Didorong untuk memulihkan sifat kemanusia dan diinspirasikan dari tindakan Superman yang tidak mementingkan diri sendiri, Justice League menyaksikan Bruce Wayne meminta bantuan dari sekutunya nya baru, Diana Prince, untuk menghadapi musuh yang lebih hebat.

Bersama-sama, Batman dan Wonder Woman berkerja keras untuk mencari dan merekrut pasukan ‘metahuman’ dalam usaha menentang ancaman baru. Meskipun terbentuknya pasukan hebat yang terdiri daripada Batman,Wonder Woman, Cyberog, Aquaman dan The Flash, usaha mungkin sudah terlambat yang menyelamatkan planet Bumi dari serangan yang menakutkan.

Justice League, yang menampilkan lakon layar dari Chris Terrio dari cerita oleh Snyder dan Terrio, dibintangi oleh Ben Affleck sebagai Batman, Henry Cavill sebagai Superman, Gal Gadot sebagai Wonder Woman, Jason Momoa sebagai Aquaman, Ezra Miller sebagai The Flash, Ray Fisher sebagai Cyborg, Willem Dafoe sebagai Nuidis Vulko , Jesse Eisenberg sebagai Lex Luthor, Jeremy Irons sebagai Alfred Pennyworth, Diane Lane sebagai Martha Kent, Connie Nielsen sebagai Ratu Hippolyta, dengan JK Simmons sebagai Pesuruhjaya Gordon, dan Amy Adams sebagai Lois Lane.


Review Avengers: Infinity War

“Apa nak jadi, jadilah..” itu mungkin kata-kata yang keluar dari mulut ‘bos-bos’ Marvel Studio semasa mereka menerbitkan filem dua filem awal mereka iaitu Iron Man dan The Incredible Hulk pada tahun 2008. Hanya berpengalaman dalam dunia komik, cubaan Marvel Studio dalam dunia sinematik dianggap sangat berisiko. Mereka sebelum ini terpaksa melepaskan sebahagian karakter mereka kepada 20th Century Fox bagi menampung kerugian dalam perniagaan komik, cubaan mereka menerbitkan filem pula dianggap seperti satu perjudian besar, jika berjaya mereka akan dapat meneruskan hidup, dan jika gagal, tiada lagi nama Marvel seperti yang kita ketahui sekarang.

Namun, perjudiaan hidup mati Marvel akhirnya berbaloi. Iron Man dianggap berjaya walaupun The Incredible Hulk hampir tersungkur. Melihat kepada potensi untuk terus berjaya, Marvel meneruskan projek Marvel Cinematic Universe mereka dengan menerbitkan Iron Man 2 pada 2010 dan Thor pada 2011. Kini Marvel Cinematic Universe sudah mencecah 10 tahun. 18 filem sudah dikeluarkan, kesemuanya boleh dianggap sukses, malah MCU boleh dikatakan antara franchise paling berjaya setakat ini dengan jumlah kutipan dari filem pertama Iron Man sehingga filem terakhir Black Panther telah mencecah $14.8 billion seluruh dunia. Peminatnya jangan ditanya, boleh dikatakan MCU memiliki jumlah peminat yang begitu ramai.

Avengers: Infinity War, filem yang baru ditayangkan semalam boleh dikatakan kemuncak kepada filem-filem Marvel sebelum ini. Menantikan tayangan filem ini ibarat seperti menunggu hari raya. Manakan tidak, selepas perjalanan 10 tahun Marvel, segalanya akan ditentukan dalam filem ini. Persoalan siapakah karakter yang akan terus hidup atau dimatikan akan dijawab dalam Avengers: Infinity War. Malah melihat kesemua superhero dalam satu filem sudah cukup menjadikan filem ini dinantikan semua kaki-kaki wayang seluruh dunia terutamanya yang mengikuti MCU dari filem pertama lagi.

Avengers: Infinity War mengisahkan usaha kumpulan superhero-superhero Marvel dalam menghalang Thanos dan askar-askarnya dari mendapatkan Batu Infiniti dan mengelakkan galaksi dari musnah dihancurkan Thanos. Cliche bukan? tunggu dulu, sinopsisnya mungkin cliche tetapi huraiannya, perjalanan cerita dan gambarannya sangat menarik.

Pelbagai element diletakkan dalam filem Avengers: Infinity War. Drama, thrill, aksi, komedi, dan sedih diletakkan samarata, sama adil sehinggakan saya merasakan filem Avengers: Infinity War adalah filem terbaik yang pernah dihasilkan oleh Marvel Studios. Permulaan filem ini sahaja sudah membuatkan adrenalin berkocak dengan aksinya bersambung terus dari filem Thor: Ragnarok, kemudian pertempuran di New York menambahkan lagi keasyikkan aksi dipermulaan filem yang paling dinantikan ini. Walaupun dipertengahan cerita nampak seperti perlahan, ‘storyline’ yang berbeza mengikut kumpulan karakter tidak membuatkan penonton merasa bosan, sebaliknya membuatkan penonton ingin mengentahui apa akan berlaku seterusnya dan perancangan geng-geng superhero ini bagi menghalang Thanos dari mendapatkan batu infiniti.

Selain itu juga, saya melihat filem Avengers: Infinity War ini seperti gabungan filem-filem Marvel yang lain seperti Thor, Guardians of The Galaxy, Iron Man dan sebagainya. Bukan kerana superheronya berlakon dalam satu filem yang sama, tetapi tema dan mood filemnya. Lebih mencuit hati apabila karakter yang tidak bertemu sama sekali dalam filem-filem sebelumnya bertemu dalam filem ini. Agak kelakar apabila melihat Tony Star melawan ego dengan Dr. Strange, Peter Quill mempersendakan Thor dan Rocket Racoon berbual dengan Bucky Barnes.

Thor, Guardians of The Galaxy, Iron Man

Saya juga ‘sangat-sangat’ berpuas hati melihat aksi yang dipamerkan dalam filem Marvel kali ini. Aksinya begitu ‘intense’ dan epik! Lebih-lebih lagi melihat karakter yang tidak pernah bertemu dalam filem sebelum ber’combo’ menghentam Thanos serta kuncu-kuncunya. jujur saya katakan, padangan mata saya langsung tidak pergi kearah lain kerana terpegun dengan aksinya yang hebat. Anthony dan Joe Russo telah memberikan sebuah filem Marvel yang mempunyai aksi yang diharapkan. Bayangkan kalau filem ini tidak diberikan rating PG-13, saya yakin anda boleh ternganga.

Namun begitu, filem ini masih mempunyai masalah yang sama, iaitu kesan khasnya. Walaupun Avengers: Infinity War dikatakan filem Marvel yang paling mahal kosnya, kualiti kesan khasnya masih seperti filem-filem Marvel yang lain. Boleh di’gelak’kan dengan kualiti CGI yang agak kelakar. Jika sebelum ini peminat mentertawakan CGI Stepphen Wolf dalam filem Justice League, wajah Thanos juga tidak jauh bezanya. Mujur kerana filem ini Marvel, rasanya tidak ramai mengambil kesah dalam hal ini.

Pemilihan Josh Brolin sebagai Thanos bagi saya sangat bertepatan. Beliau memberikan satu perwatakan Thanos yang cukup ‘badass’ dan menakutkan. Saya suka dengan suaranya dalam mana-mana filem lakonannya, jadi apabila saya melihat beliau bakal membawakan watak Thanos, saya dapat merasakan beliau akan membawa watak villain yang paling jahat pernah dihasilkan oleh Marvel Studio. Jangkaan saya tepat, Thanos dalam filem ini sangat menakutkan dan sanggup lakukan apa saja demi mencapai matlamatnya. Marvel akhirnya berjaya memberikan watak villain yang sepatutnya mereka hasilkan sejak dari dulu lagi.

Satu lagi kelebihan filem ini ialah element kejutan serta babak dan aksi diluar jangkaan. Saya kira agak banyak jugalah Anthony dan Joe Russo memberikan kejutan kepada penonton. Saya tidak mahu mendedahkannya kerana ia boleh memberi spoiler besar kepada anda yang belum menontonnya, tetapi percayalah, segala teori yang sebelum ini banyak diperkatakan langsung tidak tepat. Lain yang dijangka, lain yang ditunjukkan, sungguh hebat mereka memberikan kejutan kepada penonton.

Secara keseluruhannya, Avengers: Infinity War saya anggap sebagai filem paling hebat dan menarik MCU selepas Captain America: Civil War. Bukan semata-mata melihat semua superhero Marvel dalam satu filem, tetapi jalan cerita, aksinya serta beberapa elemen kejutan telah membuatkan saya meletakkannya ditangga pertama senarai filem-filem MCU.

p.s: Tidak sabar pula rasanya untuk saya menanti filem seterusnya, Avengers 4.


Simbol Terbaru Batman Cetuskan Teori Ia Diperbuat Dari Pistol Yang Membunuh IbuBapa Bruce Wayne

Pandangan pertama Robert Pattinson sebagai Batman telah mencetuskan pelbagai reaksi dari para peminat, terutamanya sut terbaru Batman yang dikatakan mirip seperti versi permainan video Batman: Arkham. Sut-sut Batman adalah pekara biasa setiap kali filem terbarunya dihasilkan. Tetapi untuk versi kali ini, ada pekara lain yang mencuri perhatian peminat, iaitu simbol ‘Batman’ pada sutnya.

Kebiasaanya, filem-filem Batman akan memaparkan simbol yang berbeza-beza, begitu juga versi Matt Reeves/Robert Pattinson ini. Tetapi rekabentuk simbol kali ini nampak ketara perbezaannya, dan tidak seperti yang dipaparkan dalam filem-filem Batman yang lain, dimana simbolnya sekadar logam yang dipahat pada dada sut Bruce Wayne.

Rata-rata peminat tertanya-tanya, adakah simbol yang tersemat pada dada sut itu merupakan salah satu gadjet?, atau mempunyai maksud tertentu yang dibawa oleh Bruce Wayne sepanjang masa.

Antara teori popular yang sedang hangat diperkatakan peminat adalah, simbol tersebut diperbuat daripada kepingan pistol yang membunuh ibubapanya. Jika dilihat dengan teliti (rujuk gambar), simbol Batman kelihatan seperti sebahagian daripada senjata yang dipercayai daripada pistol. Selain itu juga, petikan cerita bertajuk  “Manufacture for Use” dari komik Detective Comics #1000 nukilan Kevin Smith dan Jim Lee, menguatkan lagi teori peminat mengenai simbol yang digunakan Batman dalam filem kali ini.

Dalam komik tersebut, ia menceritakan bagaimana Bruce Wayne menyamar dan membeli pistol yang digunakan oleh Joe Chill – untuk membunuh ibubapanya, – disebuah kedai pajak yang terletak di Bandar Gotham. Dia kemudiannya mencarikan pistol tersebut untuk dijadikan simbol pada sutnya sambil menyampaikan monolog yang menyayat hati.

Jadi kepada para peminat, apa pendapat anda mengenai simbol yang tersemat pada dada Bruce Wayne? adakah ia sebagai salah satu gadjet atau senjata Batman? atau tribute kepada ibubapanya yang telah meninggal dunia? kongsikan pendapat anda diruangan komen.

The Batman dibarisi pelakon seperti Robert Pattinson yang memainkan peranan utama sebagai sebagai Bruce Wayne / Batman. Dia akan turut disertai Zoe Kravitz sebagai Selina Klye / Catwoman, Paul Dano sebagai The Riddler, Andy Serkis sebagai Alfred Pennyworth, John Turturro sebagai Carmine Falcone dan bintang Westworld, Jeffrey Wright sebagai Commissioner Gordon dan Collin Farrell sebagai Oswald Cobblepot, aka The Penguin.  Peter Sarsgaard dan Jayme Lawson turut membintangi filem ini, sebagai Gotham D.A. Gil Colson dan Bella Reál

The Batman diarahkan Matt Reeves berdasarkan skrip yang ditulisnya bersama Mattson Tomlin. Penggambaran kini sedang dijalankan dan akan menemui penonton pada 25 Jun 2021.


Neelofa Dikritik Kayu Oleh Netizen Gara-Gara Lakonannya Dalam Drama Red Velvet

Walaupun berpengalaman berlakon dalam beberapa drama bersiri berprofile tinggi, Neelofa tetap dikritik oleh peminat selepas mereka menonton drama terbaru lakonan pelakon dan juga usahawan terkenal itu yang berjudul Red Velvet. Rata-rata netizen yang telah menonton drama tersebut melabelkan Neelofa sebagai kayu kerana karakter yang dibawa oleh pelakon tersebut kelihatan sedikit ‘keras’ dan kaku

Dalam drama yang diadaptasi dari novel itu Neelofa telah digandingkan dengan dengan Alif Satar yang mana rata-rata peminat memuji kualiti dan mutu lakonan aktor itu.

Selain itu juga, penulis novel Red Velvet, Acik Lana turut mengakui watak Halena yang dibawa oleh Neelofa pada mulanya kelihatan sedikit ‘keras’.

“Hai hai. Macam mana #redvelvetdrama setakat episod 4? Dengar cerita macam-macam orang komen pasal lakonan Neelofa sebagai Helena. Kayu? Keras? Kaku? Kalau dalam novel memang fizikal Helena lainlah daripada Neelofa. Sebab versi novel orangnya free hair, tinggi dan seksi meksi.
“Lakonan Neelofa awal-awal episod memang nampak macam keras sikitlah tapi bagi saya mula episod 3 dah kelakar dan seronok saja tengok,” ujar penulis novel berkenaan yang dipetik dari mStar.

Acik juga turut memuji lakonan Alif yang tampak semulajadi melontarkan dialognya selain turut menyukai watak Fareeq lakonan Hafidz Roshdi.

Drama Red Velvet merupakan sebuah drama romantik terbaru yang diarahkan oleh Hadith Omar. Ianya telah pun ditayangkan di Astro saluran Astro Ria pada 23 Oktober yang lalu dan kini telah memasuki episod keempat dari 20 episod yang bakal ditayangkan.

Selain neelofa dan Alif Satar, antara pelakon lain yang membintangi drama tersebut adalah Hafidz Roshdi, Amira Othman, Alif Hadi, Nina Nadira, Sharifah Shahora, dan ramai lagi.


Filem Resident Evil Akan Dihasilkan Semula

Filem zombie terkenal Resident Evil akan dihasilkan semula! berita berkenaan disahkan sendiri oleh Martin Moskowicz, dari syarikat penerbit Constantin Film. Ketua kepada produksi tersebut memberitahu laman web Variety semasa menghadiri Festival Film Cannes.

Bagaimanapun, details mengenai filem berkenaan seperti pengarah, pelakon dan bagaimana filem berkenaan akan dihasilkan semula tidak didedahkan kepada media.

Filem terakhir franchise Resident Evil: The Final Chapter yang diarahkan oleh Paul W.S. Anderson dan dibintangi oleh isterinya Milla Jovovich telah mengaut $26.8 juta di pasaran US dan $285.4 dipasaran antarabangsa dengan pasaran China memberi pulangan besar kepada filem berkenaan dengan mengaut kutipan sebanyak $160 juta.

Filem yang diadaptasikan dari permainan video keluaran Capcom, Resident Evil telah mengaut sebanyak $1.2 billion seluruh dunia menjadikan filem bersiri paling untung jika dibandingkan dengan filem-filem yang diadaptasikan dari permainan video.

Jadi kepada peminat filem Resident Evil, apa pandangan anda tentang filem baru yang akan dihasilkan nanti.


Netflix Launches Trailer for Korean Noir Film NIGHT IN PARADISE

The trailer of Netflix Film Night in Paradise was released today, 26 March 2021. Night in Paradise is a story about a man, targetted by a criminal gang, who meets a woman cornered to a dead end in life.

was released today, 26 March 2021.

Directed by Park Hoon-jung, whose works include highly acclaimed noir films such as New World, V.I.P., and The Witch: Part 1, Night in Paradise was the only Korean film to be screened out of competition at the 77th Venice International Film Festival.

The Netflix Film promises to deliver an enthralling performance by the cast, including Um Tae-gu, who made his unique presence known in The Age of Shadows and The Great Battle; Jeon Yeo-been, who garnered unanimous praise for her performance in After My Death; and Cha Seoung-won, who transformed himself as an unforgettable villain in Believer.

The trailer is filled with the charismatic sense of presences of Um Tae-gu (“Tae-gu”), Jeon Yeo-been (“Jae-Yeon”), and Cha Seoung-won (“Chief Ma”). Tae-gu, who had no choice but to flee to Jeju Island on the verge of taking the last stance to save his life, meets Jae-Yeon who seems to have her own story to tell.

The following scene shows Chief Ma’s brutal appearance whose goal is to ‘settle the bill’ by punishing Tae-gu. Ironically, the sharp emotions exchanged between the three main characters are portrayed in the beautiful scenery of Jeju Island, revealing the dark clouds of fate in front of Tae-gu.

Night in Paradise will release globally on 9 April 2021, only on Netflix.


Kevin Feige ‘Tidak Menolak Kehadiran’ Venom Di MCU

Dunia filem komik sentiasa berubah, dan denga perkara-perkara seperti Marvel Cinematic Universe yang sentiasa menampilkan crossover, peminat dengan sabar menunggu berita berpotensi mengenai watak-watak lain yang bergabung di dunia yang sama.

Dalam wawancara baru-baru ini dengan Rotten Tomatoes, presiden Marvel Studios Kevin Feige ditanya mengenai potensi satu-satu watak seperti Venom yang mungkin akan bergabung dengan Marvel Cinematic Universe. Feige mengatakan bahawa dia tidak suka membicarakan spekulasi tentang apa yang mungkin atau tidak akan berlaku, tetapi dia tidak akan mengatakan ‘tidak’ kepada satu-satu pekara.

“Saya dengan jelas tidak mahu membicarakan khabar angin atau spekulasi tentang apa yang boleh berlaku dan apa yang tidak boleh berlaku kerana ia berkaitan dengan watak-watak yang belum dibawa oleh Marvel Studios ke layar perak,” kata Feige.

“Tetapi saya akan mengatakan apa yang selalu saya katakan, iaitu dengan Marvel selama 20 tahun, saya tidak akan menolak apa-apa. Saya tidak akan menolak sepenuhnya. Bila dan bagaimana dan di mana masih perlu dilihat. Segala khabar angin yang anda baca di atas talian boleh berlaku bila-bila masa.”

Tidak diketahui apa yang akan berlaku pada filem-filem komik di masa hadapan, tetapi dengan filem seperti Spider-Man: No Way Home yang dikhabarkan akan menampilkan beberapa penjahat dari dunia yang lain, tidak mustahil watak di luar MCU seperti Venom akan digabungkan dalam satu dunia filem komik yang sama.


Tonton Trailer Rasmi Filem Animasi Ferdinand

Genre: Animasi
Pengarah: Carlos Saldanha
Pelakon: John Cena, Kate McKinnon, Gina Rodriguez, Daveed Diggs, Gabriel Iglesias
Edaran: 20th Century Fox
Tarikh Tayangan: 14 Disember 2017

Ferdinand adalah seekor lembu jantan yang lebih selesa duduk di bawah pokok menghidu bunga-bunga daripada bertarung dengan lembu jantan lain. Dia masih lagi bersikap lembut walaupun dia membesar menjadi seekor lembu jantan kuat, tetapi satu hari dia disalah pilih untuk pertarungan lembu jantan di Madrid.


Stranger Things 4 Keluarkan Trailer Yang Mengocak Adrenaline

Hanya apabila keadaan kelihatan sangat membimbangkan untuk kumpulan pejuang raksasa kegemaran kita yang terlibat dalam Pertempuran Starcourt, seseorang datang membawa berita yang akan mengecewakan mereka.

Hanya enam bulan yang lalu, keganasan dan kemusnahan yang dibawa ke Hawkins menyebabkan wira tempatan kita bergelut dengan kesan daripada detik-detik terbesar dalam hidup mereka. Sejak itu, mereka telah dipisahkan buat kali pertama – dan menavigasi kerumitan sekolah menengah tidak menjadikan perkara lebih mudah.

Dalam masa yang paling terdedah ini, ancaman ghaib yang baru dan mengerikan muncul, memberikan misteri ngeri yang, jika diselesaikan, mungkin akhirnya menamatkan kengerian Upside Down.

Stranger Things 4 Jld. 1 akan ditayangkan pada 27 Mei, hanya di Netflix.


Aksi Lebih ‘Intense’ Dalam Trailer Terbaru Sicario 2: Days Of The Soldado

Sony telah melancarkan trailer terbaru Sicario 2: Days of the Soldado, kali ia memaparkan aksi-aksi ‘intense’ dari Matt Graver (Josh Brolin) dan Matt Graver. Anda boleh tonton trailer tersebut dipemain video dibawa.

Sicario 2: Days of the Soldado,

Sicario: Day of the Soldado, mengisahkan ejen CIA, Matt Graver (lakonan Josh Brolin) dan rakannya Alej andro (Benicio Del Toro) kembali bersatu bagi menghapuskan memerangi penyeludupan dadah di sempadan US dan Mexico. Kini mereka berhadapan dengan misi yang lebih hebat apabila Kartel dadah cuba menyeludup masuk pengganas ke negara US.

Selain Josh Brolin dan Benicio Del Toro, filem ini juga dibintangi Isabela Moner (Transformers: The Last Knight), Jeffrey Donovan (Burn Notice, Fargo), Manuel Garcia-Rulfo (The Magnificent Seven, Murder on the Orient Express), dan Catherine Keener (Get Out, The 40-Year-Old Virgin). Emily Blunt tidak kembali dalam filem ini walaupun sekadar watak cameo kerana kisahnya telah tamat dalam filem pertama.

Sicario 2: Soldado diarahkan oleh pengarah Itali, Stefano Sollima dan ditulis oleh Taylor Sheridan. Filem sekuel ini dijadualkan menemui penonton pada 29 Jun 2018


Netflix Announces Exclusive Jay Chou Reality Series J-Style Trip

KUALA LUMPUR, March 10, 2020 — Netflix, the world’s leading streaming entertainment service, announces today the global exclusive release of J-Style Trip in collaboration with Asia’s Mandarin pop music sensation, Jay Chou, on March 21.

The J-Style Trip series is completely unscripted, and strung together by some of Jay’s most beloved and timeless hits, giving viewers an unprecedented opportunity to get a rare glimpse into Jay’s personal life and candid moments with friends and fans around the world — a show filled with genuine comradery, humor and of course, magic.

In the show, Jay travels to eight destinations across three continents including The Gold Coast , Innsbruck, Paris, Singapore, Tokyo, Shenzhen, Taipei, and Vienna. On top of the stunning views of the cities and Jay’s music, J-Style Trip also features an all-star list of special guests who join Jay as co-hosts in each episode.

The 12-episode magic travelogue will premiere on March 21 with one weekly new episode going live on Saturdays, exclusively on Netflix.

Release Schedule: Weekly on Saturday, Starting from March 21, 2020
Fixture cast: Jay Chou, Funky Tu, Norman Chen, and Will Tsai
J-Style Guests: Jam Hsiao, JJ Lin, Blackie Chen, Nicholas Tse,  Yohji Yamamoto, Cyril Takayama, Ryota Katayose, Darren Chou from the Drifters, Chien-chang Sung from Nan Quan Mama (more guests to be announced prior to release)
Destinations: The Gold Coast , Innsbruck, Paris, Singapore, Tokyo, Shenzhen, Taipei, and Vienna
Production Company: Star Plus (Group) Ltd.


Mengembara Ke 1,000 Dimensi Bersama Syafiq Kyle & Adriana Adnan Dalam Drama Percintaan Fantasi Terbaharu Viu Original

Viu, perkhidmatan penstriman video OTT pan-serantau terkemuka PCCW, melancarkan siri drama Viu Original Malaysia terbaharu Seribu Nina bermula Khamis, 19 Mei. Tayangan sebanyak dua episod setiap minggu, membolehkan penonton menghayati jalan cerita  epik dalam pencarian cinta, penemuan diri, pengembaraan dan fantasi merentasi seribu dimensi.

Seribu Nina mengisahkan satu pasangan yang berbeza personaliti : Amar, seorang pensyarah muda yang teliti dan skema, manakala Nina, teman wanitanya yang bekerja sebagai barista kafe tempatan pula bersikap spontan. Ketika Amar dalam dilema setelah dilamar Nina, satu peristiwa tidak dijangka berlaku. Nina yang menyembunyikan siapa dirinya yang sebenar telah diculik kembali ke dimensi asalnya. Pada masa yang sama, Nina dan Amar juga sedang diburu oleh Didi, seorang pemburu upahan dari dimensi lain.

Amar kemudian memulakan pengembaraannya merentas seribu dimensi untuk mencari Nina. Perjalanan pasangan ini menyebabkan mereka menemui kebenaran tentang perasaan antara satu sama lain, sambil membentuk persahabatan dengan penghuni dimensi lain di sepanjang perjalanan mereka. Drama ini menggambarkan perjalanan epik penemuan diri dan hubungan di alam yang penuh dengan kebarangkalian, di samping belajar untuk menerima takdir, mengambil risiko dan menerima kelemahan masing-masing.

Watak Amar dilakonkan oleh Syafiq Kyle, pelakon utama siri TV sensasi yang mendapat pujian kritis, Nur dan pemenang Pelakon TV Paling Popular di Anugerah Bintang Popular Berita Harian ke-32 pada tahun 2019. Watak Nina dilakonkan oleh Adriana Adnan, seorang pengacara TV, model dan pelakon yang mencipta kejayaan dalam industri hiburan tempatan menerusi pelbagai siri TV seperti Orang Gaji ke-19 dan telemovie Jula Juli Bintang Cinta.

Sementara itu, Marsha Milan, pemenang anugerah Persembahan Terbaik dan naib juara Anugerah Juara Lagu 2022, memegang watak sebagai Didi. Sebagai pengacara, pelakon dan penyanyi yang cemerlang, Marsha sebelum ini pernah memainkan watak dalam drama Viu Original Keluarga Baha Don Musim 2 dan 3.

Seribu Nina adalah drama hasil arahan Umi Salwana Omar, pengarah tempatan terkenal yang dicalonkan untuk Pengarah Baharu Terbaik di Festival Filem Malaysia 2019 dan Festival Official Selection Berlin Female Filmmakers  2019. Beliau dikenali sebagai seorang pengarah yang penuh imaginasi, menggunakan keunikkannya untuk memikat penonton dari semua peringkat umur dan menyatukan orang ramai melalui karyanya.

Penonton Viu boleh menonton siri ini menggunakan aplikasi Viu, yang boleh dimuat turun secara percuma melalui App Store, Google Play dan di TV pintar terpilih, serta di laman web di www.viu.com


The Witch: Part 2. The Other One Mungkin Akan Ditayangkan Jun Ini

Sekuel filem hit The Witch: Part 1. The Subversion, mungkin akan ditayangkan pada Jun ini.

The Witch: Part 1. The Subversion,

The Witch: Part 1. The Subversion

Menurut media Korea Selatan (via Allkpop), sekuel yang bertajuk The Witch: Part 2. The Other One berkemungkinan akan meningkatkan industri filem pada bulan Jun ini.

The Witch: Part 2. The Other One

Walau bagaimanapun, jurucakap produksi The Witch, memberi respon pada laporan tersebut, dengan menyatakan, “Kami sedang mempertimbangkan kemungkinan yang berbeza untuk tayangan perdana, termasuk Jun. Masih belum ada apa-apa yang telah diputuskan selain barisan pelakon.”

The Witch: Part 2. The Other One merupakan sambungan kepada filem hit tahun 2018, The Witch: Part 1. The Subversion. Filem aksi misteri itu mengisahkan seorang pelajar sekolah menengah, yang mengalami amnesia, yang cuba membongkar apa yang telah berlaku kepadanya.

The Witch: Part 2. The Other One

The Witch: Part 1. The Subversion.

Pencariannya itu telah membawa ke masalah yang lebih mendalam, yang akhirnya mendedahkan kegelapan yang tidak dapat dia bayangkan.

Butiran plot untuk filem kedua masih belum diketahui, tetapi menurut pengarahnya, Park Hoon-jung, filem akan datang akan menyambung kisah dari filem pertama.

Park Hoon-jung kembali sebagai pengarah dan penulis untuk sekuel kali ini, dengan Kim Da-mi dan Jo Min-su mengulangi peranan mereka sebagai Goo Ja-yoon dan Doctor Baek.

Turut menyertai barisan pelakon untuk filem kedua adalah Shin Si-ah, Lee Jong-suk, Park Eun-bin dan ramai lagi.


Disney Hampir Lepasi Kutipan $10 Billion Dolar Seluruh Dunia!

2019 merupakan tahun yang gemilang buat studio Walt Disney Pictures dipentas box office. Dengan kejayaan semua studio filem yang berbeza – Marvel, Pixar, Walt Disney Animation, dan sebagainya. – Disney semakin hampir melepasi kutipan box office $10 bilion dolar seluruh dunia untuk tahun ini.

Menurut Deadline, kutipan terkini Disney diperingkat global telah mencecah $9.997 billion dolar ($3.28B untuk pasaran domestik / $6.717B untuk pasaran antarabangsa) – rekod baru box office seluruh dunia, mengatasi rekod sebelumnya yang turut dikuasai Disney dengan kutipan sebanyak $7.6 billion dolar pada 2016.

Kutipan ini tidak termasuk kutipan filem-filem terbitan Fox yang kini telah dimiliki Disney selepas pengambilalihan pada tahun ini. Jika diambil kira, Disney telah berjaya mengumpul $11.94 billion dolar seluruh dunia ($3.8B domestik /$8.14B antarabangsa).

Beberapa filem terbitan Disney telah menguasai carta box office 2019, dan menjadi studio pertama yang mana 5 filem terbitan telah mencatatkan kutipan mencecah $1 billion dolar dalam tempoh satu tahun.  Avengers: Endgame ($2.798B), The Lion King ($1.656B), Captain Marvel ($1.130B), Toy Story 4 ($1.074B) dan Aladdin ($1.051B).

Frozen 2 dijangka kan menjadi filem keenam Disney yang mencatatkan kutipan melebihi $1 billiion dolar. Setakat ini, filem keluaran Walt Disney Animation Studios itu telah mengumpul $919.7 juta dolar seluruh dunia.

Dijangkakan, angka kutipan pihak studio akan terus bertambah sebaik sahaja filem Star Wars: The Rise of Skywalker ditayangkan pada 20 Disember ini.

Star Wars: The Rise of Skywalker

Star Wars: The Rise of Skywalker


Review Danur 2: Maddah

Tidak dinafikan, filem seram dari negara seberang semakin maju dan berkualiti berbanding dengan negara kita. Konsep yang mereka bawakan pun saya lihat semakin berubah dan menghampiri konsep dibawa filem-filem seram dari Jepun dan Hollywood, baik dari segi penceritaannya, elemen-elemen seram, ‘jump scare’, entiti hantu dan teknik sinematografinya.

Terbaru, saya berpeluang menonton filem Danur 2: Maddah yang telah ditayangkan dipawagam tempatan sejak pada minggu yang lalu. Sekuel kepada filem Danur: I Can See Ghosts ini menyaksikan Prilly Latuconsina kembali membawakan wataknya sebagai Risa Saraswati dan sutradara Awi Suryadi.

Berkesinambungan dari filem pertama, Danur 2: Maddah menyaksikan Risa dan adiknya Riri tinggal berduaan kerana kedua ibu bapanya telah pergi keluar negeri. Risa yang mempunyai kelebihan melihat hantu mendapati rakan-rakan hantunya iaitu Peter, William dan Jhansen membawa teman mereka iaitu Hendrick dan Hans tinggal dirumah Risa. Sementara itu, keluarga Ahmad iaitu pakciknya telah berpindah ke Bandung dan Risa sering melawat keluarga pakciknya itu. Namun sesuatu yang tidak kena berlaku apabila pakciknya mula berubah dan keluarga Ahmad mengalamai kejadian-kejadian pelik. Risa kemudiannya tinggal sementara di rumah pakcik atas permintaan sepupunya Angki dan mula mendapat terdapat entiti jahat yang telah merasuki pakciknya dan menganggu keluarga tersebut.

Dari segi teknikal, Danur 2: Maddah memberikan ‘shoot’ yang sangat kemas serta tona warna dan mood yang agak suram. Selain itu juga, musik latar yang mendayu dan perlahan turut membantu menaikkan suasana seram apabila menonton filem ini. Cuma terdapat babak ‘jump-scare’ yang saya anggap murahan dengan tujuan untuk mengejutkan penonton tanpa sebab. Hantunya juga agak menyeramkan juga, walaupun tidak begitu mendedahkan wajahnya, susuk tubuhnya yang tiba-tiba muncul di sebalik cermin dan sebagai mampu membuat bulu roma meremang – teringat saya dengan hantu dalam filem Insidious 2..

Perjalanan filem ini boleh dikatakan agak perlahan dan tenang, penonton perlu fokus untuk menonton filem ini, jika tidak pasti akan tertidur. Plot filem juga tidak begitu rumit, cuma jika penonton tidak pernah menonton filem pertama, pasti akan tertanya-tanya apa kaitannya hantu kanak-kanak dengan filem ini.

Diawal perjalanan sehinggalah dipertengahan cerita bagi saya sangat cantik. Plotnya berjalan seiringan dengan mood filem, tetapi sayangnya, 10 minit terakhir Danur 2 telah merosakkan segala-galanya. Babak kemuncaknya tidak begitu menarik dan dramatik, malah twist yang cuba dihasilkan tidak begitu memberi kejutan dan tidak mengujakan.

Dari segi lakonan, Prilly Latuconsina memberikan satu kualiti lakonan yang cukup baik dan memuaskan. Shawn Adrian Khulafa yang membawakan watak Angki juga berjaya mencuri perhatian saya dengan kualiti lakonannya baik. Cuma beberapa watak utama yang lain tidak begitu menonjol, mungkin kerana ‘screentime’ mereka yang cukup singkat.

Secara keseluruhannya, Danur 2: Maddah merupakan filem seram yang agak menarik untuk ditonton. Dari segi teknikal, filem ini berjaya membangkitkan perasaan seram kepada penonton, cuma penamatnya membuat kita merasa sedikit kecewa.


Haruka Abe Sertai Barisan Pelakon Snake Eyes

Filem spin off G.I. Joe, Snake Eyes terbitan Paramount Pictures telah menambah seorang lagi pelakon baru iaitu Haruka Abe (47 Ronin, Cyberbully).

Setakat ini peranan yang bakal dibawa oleh Abe masih belum diketahui. Bagaiamanapun, terdapat kemungkinan dia akan membawakan peranan pahlawan Cobra iaitu Jinx. Aktres itu akan menyertai Henry Golding yang akan memainkan peranan sebagai Snake Eyes, Adrew Koji sebagai Strom, aktres rancangan Money Heist,Ursula Corbero sebagai The Baroness dan Iko Uwais sebagai Hard Master, guru kepada Snake Eyes.

Pengarah filem R.I.P.D, Robert Schwentke akan mengarahkan filem ini, manakala skrip ditulis oleh Evan Spiliotopoulos. Plot filem masih lagi tidak didedahkan, tetapi dikhabarkan ianya akan berkisarkan tentang Snake Eye yang ingin membalas dendam terhadap kematian ayahnya dengan menyertai klan Ninja.

Produksi dijangka akan bermula pada musim luruh ini bertempat di Vancouver dan kemudiannya di Tokyo, Jepun.

Setakat ini, tarikh tayangan filem Snake Eyes masih belum diketahui.


Trailer Aquaman and the Lost Kingdom Pratonton Filem Terakhir DCEU

Warner Bros. akhirnya telah mengeluarkan trailer penuh filem terakhir DCEU yang akan datang, Aquaman and the Lost Kingdom. Filem tersebut akan ditayangkan di pawagam mulai 20 Disember 2023.

Anda boleh tonton trailer Aquaman and the Lost Kingdom dibawah:

“Setelah gagal mengalahkan Aquaman buat kali pertama, Black Manta, masih didorong oleh keinginan untuk membalas dendam kematian bapanya, tidak akan berhenti untuk menewaskan Aquaman sekali lagi dan untuk selamanya,” menurut sinopsis filem itu.

“Kali ini Black Manta lebih hebat daripada sebelumnya, menggunakan kuasa mitos Black Trident, yang melepaskan kuasa purba dan jahat. Untuk mengalahkannya, Aquaman akan berpaling kepada saudaranya yang dipenjarakan, Orm, bekas Raja Atlantis, untuk menjalin pakatan yang tidak mungkin. Bersama-sama, mereka mesti mengetepikan perbezaan mereka untuk melindungi kerajaan mereka dan menyelamatkan keluarga Aquaman, dan dunia, daripada kemusnahan yang tidak dapat dielakkan.”

Aquaman and The Lost Kingdom dibintangi Jason Momoa sebagai watak utama Arthur Curry / Aquaman, Amber Heard, Yahya Abdul-Mateen II, Patrick Wilson, Randall Park, Dolph Lundgren, Temuera Morrison dan Pilou Asbæk. James Wakembali sebagai pengarah, manakala lakon layar akan ditulis oleh duo dari filem pertama, David Leslie dan Johnson-McGoldrick.


Martian Manhunter Sepatutnya Diperkenalkan Dalam Filem Justice League Versi Zack Snyder

Tidak menjadi rahsia lagi bahawa Zack Snyder memiliki perancangan yang cukup rapi untuk filem Justice League. Namun, segala-galanya tidak berjaya direalisasikan apabila dia terpaksa meninggalkan filem tersebut dipertengahan jalan, dan diambil alih Josh Whedon.

Berdasarkan perkongsian terbaru Snyder menerusi laman Vero, peminat sepatutnya dapat melihat satu lagi karakter DC iaitu Martian Manhunter diperkenalkan dilayar perak. Lakaran papan cerita yang dikongsikan Snyder itu mendedahkan bahawa Harry Lennix sepatutnya akan menjadi Martian Manhunter, sesuatu yang disyaki peminat sejak filem Man of Steel.

Snyder turut mendedahkan, dia telah merakam babak untuk Martian Manhunter, dan ingin melibatkan Harry Lennix semasa sesi penggambaran di Los Angeles. Namun, rakamannya mungkin telah dibuang oleh Warner Bros. ketika Joss Whedon membuat sesi rakaman semula dan menulis beberapa beberapa babak baru untuk filem Justice League.

Anda boleh lihat lakaran papar cerita yang dikongsikan Snyder dibawah.

Zack Snyder just posted that Harry Lennix was going to be revealed as Martian Manhunter in his version of Justice League. 😨 pic.twitter.com/KrAJuKRsMd
— Nathaniel Brail (@NateBrail) October 5, 2019

Jadi kepada peminat-peminat DC, apa pendapat anda selepas melihat perkongsian dari Zack Snyder ini? adakah anda mahu Justice League versi Snyder dilepaskan oleh pihak Warner Bros.? kongsikan pendapat anda.


Afdlin Shauki Rasmi Aplikasi E-komik Boboi

Pengarah, pelakon dan penghibur tanah air, Afdlin Shauki telah melancarkan aplikasi e-komik Boboi yang mana ia boleh di muat naik di telefon pintar yang menggunakan sistem operasi Android dan IOS (iPhone Operating System).

Menurut Afdlin, idea untuk menghasilkan e-komik ini tercetus kerana dia dahulu merupakan seorang peminat komik dan mempunyai ramai rakan yang turut berkongsi minat yang sama.

“Dulu impian saya memang nak jadi kartunis. Tapi disebabkan saya mendalami bidang seni bina, hasrat itu tak kesampaian dan saya hanya lihat kawan-kawan saya saja yang teruskan minat mereka.”

“Sekarang saya sudah mempunyai keyakinan dan kemampuan, saya buat sendiri komik saya dan yang pertama adalah dalam versi komik fizikal namun semakin lama kita lihat media cetak sudah kurang hasilkan komik, jadi saya hasilkankan komik dan ‘masukkannya’ dalam telefon pintar,” katanya kepada Utusan Online.

Pada masa sama, bagi memastikan ada orang membaca e-komik tersebut, pelakon “Berani Punya Budak” tahu dia perlu menghasilkan sesuatu yang menarik dan bukan sekadar komik sahaja.

Untuk itu, pihaknya telah mengambil keputusan untuk menjadikan komik dan animasi pada satu masa yang sama iaitu animasi akan dilakukan berdasarkan lukisan kartun.

Ditanya mengenai keberaniannya mengambil risiko dalam menghasilkan e-komik ini, Afdlin berkata dia berani mengambil risiko kerana mahu menjadi orang pertama yang mencetuskan idea dan inovasi ini dalam negara.

Selain itu, dia percaya e-komik Boboi mampu menarik minat pelbagai lapisan masyarakat untuk menyukai karektor itu.


“Curtain Call” Catat Rating Kukuh Pada Tayangan Perdana

Curtain Call menunjukkan prestasi yang cukup baik pada tayangan perdananya.

Menurut Neilsen Korea (via Soompi), episod pertama drama itu merekodkan rating 7.2 peratus, jumlah penonton yang tinggi pada episod pertama.

Antara faktor yang mendorong episod pertama mendapat sambutan adalah barisan pelakon bintang yang terdiri daripada Kang Ha Neul, Ha Ji Won, Go Doo Shim, dan Sung Dong Il, serta skala drama yang menakjubkan dan jalan cerita yang menarik.

Drama terbaru KBS itu mengisahkan tentang seorang pengusaha hotel tua dari Korea Utara yang tidak mempunyai banyak masa lagi untuk hidup dan seorang pelakon teater yang berlakon sebagai cucunya untuk memenuhi hasrat terakhirnya.

Kang Ha Neul memainkan watak sebagai Yoo Jae Heon, pelakon teater yang tidak dikenali yang melakukan usaha yang mengubah hidup, manakala Ha Ji Won berperanan sebagai pewaris Park Se Yeon, yang menguruskan Hotel Nakwon yang dimiliki oleh neneknya Ja Geum Soon (Go Doo Shim).

Sementara itu, drama SBS Cheer Up tidak keudara pada minggu ini bagi menghormati tragedi Itaewon.

Akhir sekali, drama tvN Mental Coach Jegal memperoleh purata rating 1.8 peratus untuk episod terbaru, hampir menyamai rating episod sebelumnya iaitu 1.9 peratus.


SAHARUL RIDZWAN & ZARA ZYA KEMBALI BERAKSI DI SLOT AKASIA MR BIBIK TEMUI PENONTON TV3 & IQIYI BERMULA 29 OKTOBER

Kisah cinta romantik ‘Wifi Sebelah Rumah’ dan ‘Semanis Senyumanmu’ bakal melabuhkan tirainya pada hari esok (28 Oktober 2021) dan slot Akasia TV3 akan digantikan dengan drama bersiri ‘Mr Bibik’ yang menggandingkan dua pelakon handalan Saharul Ridzwan dan Zara Zya.

Drama bersiri diinspirasi dari novel karya Aein Dhiyauddin yang bertajuk Mr Bibik akan mengisi slot Akasia bermula 29 Oktober 2021, setiap hari Isnin hingga Jumaat, pukul 7.00 malam dan turut disiarkan melalui perkhidmatan penstriman iQIYI pada pukul 8.00 malam pada hari yang sama selepas siaran di TV3.

Drama bersiri 20 episod terbitan Saphire Screen Sdn Bhd, diarahkan oleh Pali Yahya dengan nukilan skrip oleh Farhana Fauri menampilkan pelakon- pelakon handalan Malaysia seperti Saharul Ridzwan, Zara Zya, Raja Afiq, Liza Abdullah, Syazuwan Hassan, Dayang Areeda, Balkisyh Semundur Khan, Wanns Ahmad, dan ramai lagi.

Aulia dan Mukhriz bertunang kerana campur tangan orang tua. Mukhriz obses dengan Aulia dari zaman remaja walaupun semua gadis mampu dimilikinya dengan mudah. Bagi Mukhriz, Aulia amat berbeza baginya. Aulia pula langsung tidak menunjukkan minat terhadapnya sehingga Mukhriz diperlekehkan oleh kawan-kawannya.

Firas, seorang lelaki yang berperwatakan biasa sedang melalui fasa kecewa dalam hidupnya. Dia sanggup berhenti kerja dari sebuah syarikat besar untuk memulakan perniagaan dengan tunangnya, Arisya. Sayangnya, Firas dikhianati apabila Arisya telah berkahwin dengan lelaki lain. Hilang kerja dan juga putus tunang, Firas tidak hilang semangat malah dia tidak kisah untuk bekerja di syarikat pembersihan milik kenalannya.

Hari pertama Firas memulakan tugasnya, dia telah diarahkan untuk membersihkan rumah Aulia. Oleh kerana ada insiden yang kurang menyenangkan antara mereka berdua sebelum ini, Aulia mahu menolak servis Firas. Tambahan pula, Aulia tidak senang dengan lelaki yang bekerja sebagai pembantu rumah. Akhirnya Aulia terpaksa terima kerana kawannya Siti yang juga pemilik syarikat itu memberikan perkhidmatan percuma apabila tidak dapat menghantar pembantu rumah yang sudah biasa ditugaskan.

Firas pening dengan sikap pemalas Aulia dan keadaan rumah yang bersepah. Setelah hampir seminggu bekerja di situ dan pada hari terakhir, tiba-tiba rumah Aulia didatangi Mukhriz dan ayah Aulia, Tuan Halim. Mukhriz menuduh Aulia menyimpan lelaki di rumahnya. Puas Aulia dan Firas menerangkan keadaan sebenar tetapi Tuan Halim tetap kecewa.

Mukhriz menawarkan diri berkahwin dengan Aulia untuk menutup malu Tuan Halim. Namun, Tuan Halim mahu Firas bertanggungjawab atas perbuatannya terhadap Aulia dan mendesak Firas untuk menikahi anaknya. Tuan Halim sanggup mengugut Firas jika tidak mahu ibunya mengetahui perkara yang memalukan ini. Firas minta diberikan masa untuk membuat persediaan.

Firas tidak dapat menerima Aulia seorang yang pemalas dan pengotor untuk menjadi isterinya. Begitu juga dengan Aulia, tidak sanggup bersuamikan Mr Bibik! Mukhriz pula tidak mahu kehilangan Aulia dan tetap akan mencari jalan untuk merampas Aulia balik! Apakah yang akan berlaku seterusnya?

Jangan ketinggalan untuk menyaksikan Mr Bibik bermula 29 Oktober 2021, setiap hari Isnin hingga Jumaat, 7.00 malam menerusi slot Akasia di TV3 dan perkhidmatan penstriman iQiyi. Drama bersiri ini akan tersedia sejam kemudian pada hari yang sama di seluruh Malaysia. Ia juga disertakan dengan sari kata dalam Bahasa Inggeris dan Bahasa Malaysia di mana penonton boleh mengakses secara percuma pada bila-bila masa melalui www.iQ.com/local atau muat turun aplikasi iQiyi di App Store dan Play Store. Pelanggan VIP akan dapat mengakses kemudahan VIP Express iQiyi bagi drama Mr Bibik yang membolehkan penonton untuk menonton episod terkini 1 jam selepas tayangan di TV3 manakala pengguna percuma dapat menonton 24 jam selepas tayangan di TV3.


DUNE Wins At 94th Academy Awards(R) – Stream Award-Winning Film On HBO GO

Warner Bros. Pictures’ Dune received some of the highest honours in filmmaking, winning a total of six Oscars®, the most kudos for a film, at the 94th Academy Awards®. Stream the Oscars®-winning sci-fi epic on HBO GO now.

Best Cinematography (Greig Fraser)
Best Film Editing (Joe Walker);
Best Music – Original Score (Hans Zimmer)
Best Production Design (Production Design: Patrice Vermette; Set Decoration: Zsuzsanna Sipos)
Best Sound (Mac Ruth, Mark Mangini, Theo Green, Doug Hemphill, Ron Bartlett)
Best Visual Effects (Paul Lambert, Tristan Myles, Brian Connor, Gerd Nefzer)

A mythic and emotionally charged hero’s journey, Dune tells the story of Paul Atreides, a brilliant and gifted young man born into a great destiny beyond his understanding, who must travel to the most dangerous planet in the universe to ensure the future of his family and his people. As malevolent forces explode into conflict over the planet’s exclusive supply of the most precious resource in existence – a commodity capable of unlocking humanity’s greatest potential – only those who can conquer their fear will survive.

Dune stars Timothée Chalamet, Rebecca Ferguson, Oscar Isaac, Josh Brolin, Stellan Skarsgård, Dave Bautista, Stephen McKinley Henderson, Zendaya, Chang Chen, Sharon Duncan-Brewster, Charlotte Rampling, Jason Momoa and Javier Bardem.

Oscar® nominee Denis Villeneuve directed Warner Bros. Pictures and Legendary Pictures’ Dune from a screenplay he co-wrote with Jon Spaihts and Eric Roth, based on the bestselling novel of the same name by Frank Herbert. Villeneuve also produced the film with Mary Parent, Cale Boyter and Joe Caracciolo, Jr. Executive producers are Tanya Lapointe, Joshua Grode, Herbert W. Gains, Jon Spaihts, Thomas Tull, Brian Herbert, Byron Merritt and Kim Herbert.

Stream and download the Oscar®-winning Dune now on HBO GO. Subscribe to HBO GO online at https://www.hbogoasia.my/ or the mobile app via the App Store or Play Store for as low as RM23.30/month. Or access HBO GO via Astro. HBO GO is also available on Android TV, Apple TV, LG TV and Samsung Smart TV – and comes with AirPlay and Google Cast functionality.


Saksikan Video Belakang Tabir EXTRACTION Lakonan Chris Hemsworth

Netflix telah melancarkan featurette terbaru filem Extraction yang memaparkan video belakang tabir pembikinan adegan aksi. Filem yang diterbitkan Russo Brothers ini dibintangi Chris Hemworth sebagai Tyler Rake, bekas askar upahan cuba menyelamatkan anaknya dari penjenayah antarabangsa.

Extraction bertempat didunia yang penuh dengan penjual senjata haram dan penyeludup, dan berkisarkan tentang seorang kanak-kanak lelaki yang dijadikan catur dalam pertembungan diantara kumpulan pengedar dadah. Selepas diculik dan dikurung disebuah bandar yang sukar untuk ditembusi, Tyler Rake, seorang bekas askar upahan yang penuh pengalaman cuba untuk menyelamatkannya. Dengan tiada apa yang perlu dikorbankan, Rake melakukan apa sahaja demi menyelesaikan misi yang hampir mustahil.

Barisan pelakon terdiri daripada  Chris Hemsworth (Thor: Ragnarok), David Harbour (Stranger Things, Black Widow), Derek Luke (13 Reasons Why), Fay Masterson (Vice), Golshifteh Farahani (Paterson) dan pelakon baru, Rudhraksh Jaiswal.

Diarahkan koordinator lagak ngeri Atomic Blonde, Sam Hargrave, Extraction akan menemui penonton pada 24 April ini, eksklusif di Netflix.


Sekolah Diserang Zombi Dalam Trailer Rasmi All of Us Are Dead”

Netflix telah melancarkan treler penuh untuk siri drama seram Korea Selatan terbaru All of Us Are Dead, yang berpusat di sekitar serangan zombi di sekolah menengah. Siri ini akan tersedia untuk penstriman pada hari Jumaat, 28 Januari.

Treler terbaru itu menyoroti kakacauan yang tercetus apabila sebuah sekolah bertukar menjadi medan pertempuran berdarah, di mana para pelajar mesti berjuang untuk kelangsungan hidup mereka. Ia juga memberikan kepada kita pratontotn tentang asal usul virus, yang melibatkan seorang sains yang gila.

Berdasarkan novel grafik webtoon popular karya Joo Dong-Geun terbitan tahun 2009, All of Us Are Dead mengisahkan sekumpulan pelajar yang terperangkap di sekolah menengah yang mendapati diri mereka berada dalam situasi yang agak teruk ketika mereka berusaha untuk diselamatkan daripada pencerobohan zombi di sekolah mereka.

Siri ini bersedia untuk membuka lembaran baru dalam sejarah zombi dengan kisah remaja yang berani yang berjaya mencari cinta dan persahabatan walaupun di tengah-tengah apokalips zombi.

Barisan pelakon terdiri daripada pelakon muda termasuklah Yoon Chan-Yeong (Mama) sebagai Cheong-san, Park Ji-Hu (House of Hummingbird) sebagai On-jo, Cho Yi-Hyun (Metamorphosis) sebagai Nam-ra, Lomon (Bleak Night) sebagai Su-hyeok, dan Yoo In-Soo (School 2017) sebagai Gwi-nam. Menyertai mereka ialah Lee You-Mi dan Lim Jae-hyeok.

All of Us Are Dead diarahkan bersama oleh Lee JQ (Beethoven Virus, Intimate Strangers) dan Kim Nam-Su daripada skrip yang ditulis oleh Chun Sung-Il. Ia adalah produksi oleh Film Monster.


“Air Force The Movie” Kini Mengumpul Kutipan Box Office RM27 Juta

Dikala peminat filem berpusu-pusu menonton filem terbaru Abang Long Fadil 3, satu lagi filem blockbuster tempatan terus terbang tinggi di box office tanah air.

Menurut perkongsian Dato Adi Putra di akaun Instagram miliknya, filem aksi Air Force The Movie: Selagi Bernyawa kini telah mengumpul RM27 juta sejak ia ditayangkan pada 25 Ogos yang lalu.

Air Force The Movie: Selagi Bernyawa

Walaupun berhadapan dengan saingan sengit Abang Long Fadi 3, filem arahan Zulkarnain Azhar dan Frank See itu dijangka masih mampu menguasai pasaran dan terus menambah kutipan tiket menjelang cuti Hari Malaysia pada 16 September ini.

View this post on Instagram            A post shared by ADI PUTRA #taatpadayangsatu (@adpadiputra)

Filem ini mengisahkan Pasukan Khas Udara (PASKAU) yang terkandas di Namburi selepas kapal terbang TUDM ditembak musuh. Di Malaysia, pasukan TUDM melancarkan misi untuk menyelamatkan mereka.

Adi Putra membintangi filem ini disamping Aiman Hakim Ridza, Nas-T, Sara Ali, Pablo Amirul, Johan As’ari, Luqman Hafidz, Anas Ridzuan, Jack Tan, Iman Corinne, Scha Alyahya dan Carmen Soo.

Air Force The Movie: Selagi Bernyawa merupakan hasilkan kerjasama Angkatan Tentera Malaysia (ATM) dan Tentera Udara Diraja Malaysia (TUDM) bersama lima syarikat penerbitan gergasi iaitu Multimedia Entertainment, Golden Screen Cinemas (GSC), Astro, FXHammer Films dan SixFun Medi.

Air Force The Movie: Selagi Bernyawa

Selain mendapat sambutan hangat di pasaran tempatan, Air Force The Movie: Selagi Bernyawa akan ditayangkan di beberapa negara Asia Timur termasuklah Jepun dan Korea Selatan.

Air Force The Movie: Selagi Bernyawa


Avengers 4 Sudah Memulakan Pengambaran

Sebelum bermulanya konvensyen Comic-Con yang berlangsung di San Diego yang lalu, pengarah Joe dan Anthony Russo memaklumkan kepada media bahawa pengambaran Avengers: Infinity War sudah pun selesai dan mereka dalam proses post-production.

Kini selepas 4 minggu konvensyen tersebut, mereka mengumumkan secara rasmi, pengambaran filem kedua Avengers 4 telah pun bermula. Mereka memuatnaik gambar “sarung tangan” dengan caption “Beginning the end”

Setakat ini, tiada tajuk rasmi untuk filem keempat The Avengers itu dan Avengers 4 akan menutup fasa ketiga Marvel Cinematic Unvierse sebelum mereka menuju ke fasa keempat yang bakal menampilkan watak-watak baru dan fresh.

Avengers: Infinity War akan menyaksikan superhero Bumi bergabung dengan Guardians of the Galaxy dalam menentang Thanos yang sedang mengumpul Infinity Stone dan seterusnya menguasai galaksi.

Kedua-dua filem terbaru Avengers diarahkan oleh Joe dan Anthony Russo, manakala skrip ditulis oleh Christopher Markus dan Stephen McFeely.

Infinity War akan ditayangkan pada 4 May 2018 manakala Avengers 4 akan ditayangkan pada 3 May 2019


Apakah Punca Sam Witwicky Tidak Muncul Dalam Transformers 4

Satu persoalan menarik timbul dari peminat-peminat filem Transfomers di Malaysia. Dimana watak utama Sam Witwicky? yup, setiap kali kami memuatnaik info mengenai watak utama tersebut, pasti ramai akan tertanya dimanakah beliau sekarang dan kenapa dia tidak muncul dalam filem Transformers 4: Age of Extinction

Ok kami disini akan berikan info seringkas yang mungkin. Kami mulakan dengan teori peminat-peminat filem diluar sana.

Sam dikatakan telah dibunuh oleh Organisasi kerajaan yang mahu menghalau Autobot keluar dari Planet Bumi. Jika anda perasan, terdapat individu tertentu dalam Kerajaan US mahu menghalau Autobot keluar memandangkan robot berkenaan telah membawa masalah kepada planet bumi dan US secara khususnya.

Jadi disebabkan Sam Witwicky sangat rapat dengan Transformers, mereka menggunakan alasan tersebut untuk membunuhnya kerana dikhuatiri Sam akan menyebelahi mereka. Lagipun, Sam adalah individu yang tahu segala rahsia antara Autobot dan kerajaan US.

Itu sekadar teori kerana dalam mana-mana filem Transformers 3 (Dark of the Moon) mahupun 4 (Age of Extinction), tiada info mengenai dimanakah Sam berada, cuma dalam Transformers 4, mereka ada menunjukan organisasi kerajaan telah menjalankan operasi memburu Autobot, so teori Sam dibunuh oleh Organisasi terbabit diguna pakai memandangkan Operasi tersebut mensasarkan Autobot dan manusia yang melindungi atau baik dengan autobot.

Transformers 3 (Dark of the Moon)

Lihat bagaimana Cage Yeager (Mark Walhberg) dan anak perempuannya, Tessa Yeager (Nicola Peltz) turut diburu oleh organisasi kerajaan kerana menyimpan Optimus Prime dalam filem Transformers: Age of Extinction .

UPDATE (19/7/2018) Dalam filem Transformers: The Last Knight, Sir Edmund Burton telah mendedahkan beliau merupakan ahli terakhir Order of the Witwiccans. Pertubuhan rahsia itu dianggotai oleh beberapa individu yang mengentahui kewujudan Transformers di Bumi dan telah membantu makhluk dari planet Cybertron itu dalam misi-misi kemanusia. Salah seorang anggota pertubuhan rahsia itu adalah Sam Witwicky (anda boleh lihat portret Sam dalam rumah agam Sir Edmund. Kenyataan Sir Edmund yang memberitahu dia adalah ahli terakhir Order of the Witwiccans mendedahkan kemungkinan besar Sam Witwicky telah mati/

Sekarang kita lihat dari sisi aktor tersebut pula.

Shia LaBeouf adalah aktor yang membawa watak Sam Witwicky. Dia seorang aktor yang muda yang sangat berbakat tetapi penuh dengan kontroversi. Sebagai aktor muda, jiwanya sentiasa mahukan pembaharuan dalam kariernya. Disebabkan itu, dia menolak untuk muncul dalam filem sekuel ke-4 dalam siri franchise Transformers.

Berdasarkan laporan Indiewire.com pada tahun 2011, LaBeouf mendedahkan bahawa dia tidak lagi mahu meneruskan watak Sam Witwicky dalam filem Transformers akan datang (iaitu Age of Extinction) kerana mahu mencuba watak-watak lain dalam karier lakonannya.

Biasalah, darah muda dan perlukan cabaran dalam karier lakonan, LaBeouf mungkin merasa bosan untuk terus membawa watak-watak aksi gelabahnya dalam filem Transformers. Menurutnya lagi, dia mahukan watak-watak yang lebih dramatik dalam karier lakonannya (Korang boleh lihat filem-filem lakonannya selepas tahun 2011).

Antara Shie LaBeouf dan Mark Wahlberg, mana lagi “better”?

Jadi, inilah sebab kenapa kita tidak dapat melihat kelibat Sam Witwicky dalam filem Transformers 4 dan menjawab segala persoalan kenapa Sam digantikan dengan Cage Yeager dalam franchise filem Transformers seterusnya. By the way, bagi kami Cage Yeager lagi better dari Sam yang sangat annoying dan mengelabah dalam setiap filem. So kehilangan Sam, tidak dirasai sangat.


Black Panther Filem Pertama Kuasai Carta Box Office Selama 5 Minggu Berturut-turut Sejak Avatar

Black Panther terus mencatat satu lagi rekod memberangsangkan apabila berjaya menjadi filem pertama yang kuasai carta Box Office US selama 5 minggu berturut-turut sejak tahun 2009. Avatar yang ditayangkan pada tahun 2009 sebelum ini pernah mencatat rekod apabila menjadi filem yang menguasai carta kutipan tiket US selama 5 minggu berturut-turut.

Selain itu juga, Black Panther dijangka akan menjadi filem Marvel paling tinggi kutipan domestik dalam tempoh masa beberapa hari ini dan seterusnya mengatasi kutiapn tiket filem The Avengers yang mengutip $623 juta. Kutipan domestik terkini filem Black Panther adalah $605 juta.

Walaupun dua filem yang paling ditunggu ditayangkan dalam beberapa minggu ini seperti A Wrinkle in Time dan Tomb Raider, kedua-dua filem berkenaan gagal mencabar penguasaan filem arahan Ryan Coogler itu yang terus mendapat perhatian penonton. Tomb Raider yang mengutip $23.5 juta minggu lalu gagal mengatasi kutipan terbaru filem superhero Marvel itu yang berjaya mengaut $27 juta.

Black Panther kini telah filem pertama 2018 yang berjaya mengutip lebih $1 billion dengan kutipan $1.182 billion mengatasi dua filem negara China iaitu Operation Red Sea yang mengutip $ 529 juta dan Detective Chinatown yang mengutip $522.4 juta.


Guardians Of The Galaxy 3 Bakal Menyaksikan Ahlinya Bertukar

Satu-satunya filem Marvel Cinematic Universe fasa 4 yang sedang rancak dalam pembikinan, Guardians of the Galaxy 3 bakal menyaksikan ahli-ahli Guardians bakal bertukar selepas tamatnya filem ketiga itu. Pekara tersebut diberitahu sendiri oleh pengarahnya, James Gunn semasa ditemubual oleh laman web The Hollywood Reporter.

Menurut Gunn, filem ke tiga Guardians of the Galaxy itu bakal menyaksikan watak-watak Star-Lord, Gamora, Drax, Rocket, Groot, dan Nebula akan diganti dengan watak-watak yang lain.

Spekulasi bertiup kencang yang mengatakan ahli-ahli Ravagers yang diketuai oleh Sylvester Stallone dalam filem kedua mungkin akan mengambil mantel yang dipegang oleh ahli sekarang. Tidak menghairankan jika Ravagers akan mengambil alih peranan ahli sekarang kerana kesemua ahli-ahli Ravagers tersebut merupakan ahli asal Guardians of the Galaxy dalam versi komik.

Sementara itu, Gunn juga memberitahu, karakter Adam Warlock dalam filemnya nanti akan sedikit berbeza jika hendak dibandingkan dalam versi komik. Walaupun versi komik Adam Warlock dilihat sebagai seorang yang sangat berkuasa, tetapi dalam versi MCU, kita bakal menyaksikan personaliti dan karakternya yang cukup berbeza.

“I always do what’s best for the movie. A lot of times that means taking things from the source material, and other times it’s changing things,” said Gunn. “I’ve changed a lot already from the comics with the Guardians. Groot’s personality in the first Guardians, which people loved, was nothing like his personality in the comics. He didn’t have that puppy-dog innocence that we love about Groot. I don’t restrain myself in any way when it comes to using stuff from the comics or not using it.”

Setakat ini tiada tarikh rasmi tayangan filem Guardians of the Galaxy 3, kami akan bawakan berita terkini mengenai filem ini dari masa kesemasa.


“Joseon Exorcist” Memulakan Episod Pertama Dengan Rating Kukuh

Drama yang dinantikan, “Joseon Exorcist” bermula dengan langkah kanan apabila episod pertamanya mencatatkan rating kukuh. Menurut Nielsen Korea (via Soompi), episod perdana drama terbaru SBS itu telah merekodkan purata rating sebanyak 5.7 dan 8.9 peratus.

Sementara itu, drama KBS “River Where the Moon Rises” kekal mendahului slot waktunya selama beberapa minggu walaupun terpaksa melakukan rombakan pelakon utama. Episod 22 Mac drama itu telah merekodkan purata rating sebanyak 7.3 peratus dan 8.7 peratus, sedikit penurunan berbanding episod minggu lalu.

Di tvN, drama terbaru “Navillera” memulakan episod pertama dengan rating 2.180 peratus, pemulaan sederhana berbanding drama sebelumnya “L.U.C.A.: The Beginning”, yang menduduki slot waktu yang sama. Sebelum ini, “L.U.C.A.: The Beginning” telah membuka episodnya pertamanya dengan rating sekitar 5 peratus. Navillerra boleh ditonton di Netflix.

“Joseon Exorcist” ditetapkan setelah penubuhan dinasti Joseon, dan ia mengisahkan tentang mayat yang kembali hidup setelah dibunuh oleh keluarga diraja. Jang Dong Yoon berperanan sebagai Putera Chungnyeong, seorang pemuda ulat buku yang terpaksa berperang untuk melindungi Joseon dari roh jahat.

Kam Woo Sung berperanan sebagai Raja Taejong, seorang raja yang tidak berperasaan dan bertekad untuk mengawal roh-roh jahat yang telah mengambil alih kerajaan, tetapi secara diam-diam menyimpan rasa bersalah keatas pertumpahan darah yang disertainya untuk membantu ayahnya menubuhkan dinasti Joseon.

Park Sung Hoon berperanan sebagai Putera Yangnyeong, yang menandatangani kontrak berbahaya dengan roh jahat untuk melindungi orang tersayang.


Samuel L. Jackson Bergandingan Dengan Chris Pratt Dalam Filem Animasi Terbaru “Garfield”

Samuel L. Jackson akan berkerjasama dengan Chris Pratt dalam filem akan datang Garfield, lapor Deadline.

Jackson akan memainkan watak baharu dalam dunia Garfield sebagai Vic, yang merupakan ayah kepada watak utama. Pelakon legenda itu akan menyertai barisan pelakon yang menampilkan Pratt sebagai watak ikonik dari komik strip popular itu.

Berkemungkinan besar, filem animasi itu akan menampilkan beberapa tokoh utama dari dunia Garfield, termasuklah tuannya, Jon Arbuckle, haiwan peliharaan tuannya yang lain, Odie si anjing dan banyak lagi.

Alcon Entertainment (Blade Runner 2049, Prisoners) akan mengeluarkan filem akan datang dengan David Reynolds (Finding Nemo, A Bug’s Life) sebagai penulis skrip. Mark Dindal, yang terlibat dalam projek Chicken Little dan The Emperor’s New Groove, akan menjadi pengarah.

Walaupun usianya semakin meningkat, Jackson masih sibuk dengan jadualnya sebagai pelakon. Tahun ini, Jackson disahkan membintangi filem Paws of Fury: The Legend of Hank, satu lagi peranan suara untuk Jackson.

Paws of Fury: The Legend of Hank,

Pelakon itu juga baru-baru muncul dalam siri Apple TV+ The Last Days of Ptolemy Grey dan bakal muncul dalam siri Disney+ yang dinantikan, Secret Invasion.

The Last Days of Ptolemy Grey


Pelakon LORD OF THE RING, Sir Ian Holm Meninggal Dunia Pada Usia 88 Tahun

Pelakon Lord of the Ring, Sir Ian Holm dilaporkan meninggal dunia pada usia 88 tahun, dipercayai berpunca daripada penyakit berkaitan Parkinson. Pengumuman pemergian aktor kelahiran London itu diumumkan ejennya, Jumaat yang lalu, lapor agensi.

“Dengan dukacitanya, kami mengesahkan pelakon, Sir Ian Holm CBE, sudah meninggal dunia pagi tadi (semalam) pada usia 88 tahun.

“Mendiang menghembuskan nafas terakhir dengan tenang di hospital di sisi keluarga dan penjaga,” kata ejennya, Alex Irwin.

Pelakon The Lord of the Rings, Elijah Wood yang memegang watak Frodo Baggins dalam filem itu, turut melayangkan mesej duka atas pemergian Holm yang disifatkan sebagai aktor bijak, melalui Twitter.

Ian bertapak di pentas teater sebelum muncul di layar perak. Mendiang pernah menerima trofi Pelakon Terbaik pada Anugerah Tony 1967 melalui pementasan, The Homecoming dengan memegang watak Lenny. Ian yang terkenal dengan Syarikat Royal Shaksepeare, pernah memenangi Anugerah Laurence Olivier Award bagi kategori Pelakon Lelaki Terbaik selepas memberi persembahan memukau dalam naskhah, King Lear pada 1998.

Ian pernah memenangi trofi British Academy Film Award (BAFTA) dan dicalonkan pada Anugerah Akademi untuk watak sebagai jurulatih Sam Mussabini dalam filem Chariots of Fire pada 1982.

Filem lain yang pernah dilakonkan adalah The Fifth Element, Alien, The Sweet Hereafter, Time Bandits, The Hobbit dan siri trilogi, The Lord of the Rings.

, The Lord of the Rings.

Sepanjang hidupnya, Ian berkahwin empat kali dan memiliki lima cahaya mata. – Berita Harian


Filem ‘Remake Live-Action’ Snow White And The Seven Dwarfs Akan Memulakan Penggambaran Mac Tahun Hadapan

Menurut laporan dari laman DisInsider, produksi filem ‘remake live-action’ Snow White and the Seven Dwarfs dijangka akan bermula Mac tahun hadapan bertempat di Vancouver, Kanada dan akan diarahkan oleh Marc Webb.

Snow White and the Seven Dwarfs

Snow White and the Seven Dwarfs

Webb dikenali menerusi filem The Amazing Spider-Man dan The Amazing Spider-Man 2 serta pernah mengarah beberapa episod rancangan televisyen seperti The Code, The Society, Crazy Ex-Girlfriend dan Gifted. Turut menyertai barisan kreatif filem ‘live action’ ini adalah Erin Cressida, yang akan bertindak selaku penulis skrip.

Laporan itu juga turut menyebut, Snow White and the Seven Dwarf akan menjadi filem musikal, dan pemenang Anugerah Academy, Benj Pasek serta Justin Paul (La La Land & The Greatest Showman) akan terlibat selaku penulis lagu.

Snow White and the Seven Dwarf

Setakat ini tiada maklumat lanjut mengenai pelakon yang akan memainkan beberapa peranan utama dan tarikh tayangannya masih belum diumumkan pihak Disney.


Tonton TV-Spot Terbaru Detective Pikachu

Warner Bros. Pictures telah melancarkan tv-spot terbaru filem ‘live-action’ Detective Pikachu. Filem ini menampilkan aktor filem Deadpool, Ryan Reynolds sebagai watak utama iaitu Pikachu. Anda boleh tonton tv-spot tersebut dipemain video dibawah.

Detective Pikachu yang diarahkan oleh Rob Letterman manakala skrip ditulis sendiri oleh Letterman dan dibantu Nicole Perlman.

Filem ini mengisahkan tentang Tim Goodman, bekas jurulatih Pokemon serta anak kepada detektif terkenal Harry Goodman. Apabila ayahnya hilang sesama kemalangan kereta, Tim pergi ke Ryme City dan akhirnya berjumpa dengan Detective Pikachu yang merupakan bekas rakan setugas Harry. Mereka berdua kemudian menyiasat kehilangan ayah Tim dan dalam masa yang membongkar rancangan jahat yang memberi ancaman kepada dunia Pokemon.

Selain Reynolds, filem ini turut dibintangi Justice Smith, Kathryn Newton, Suki Waterhouse, Omar Chaparro, Chris Geere, Ken Watanabe, dan Bill Nighy

Detective Pokemon akan menemui penonton pada 11 Mei 2019


Teaser Trailer Lightyear: Chris Evans Terajui Filem Spin-Off Toy Story

Disney dan Pixar telah melancarkan teaser trailer untuk filem animasi sci-fi terbaru bertajuk Lightyear, yang memfokuskan kisah asal-usul Buzz Lightyear, renjer angkasa lepas kegemaran ramai dari filem Toy Story.

Teaser Lightyear memberikan gambaran pertama kepada peminat tentang beberapa urutan penuh aksi dari filem serta tona visualnya dan sut angkasa lepas hijau-putih yang menjadi ‘trademark’ watak ikonik itu. Disuarakan oleh bintang Marvel Cinematic Universe Chris Evans, filem animasi ini dijadualkan tiba di pawagam pada 17 Jun 2022.

To infinity and …🚀 Experience the origin story of a Space Ranger in Disney and Pixar’s #Lightyear, in theaters Summer 2022.💫 pic.twitter.com/WbzaLrWbGr— Pixar's Lightyear (@PixarsLightyear) October 27, 2021

Lightyear adalah filem sci-fi pengembaraan yang diarahkan oleh animator veteran Pixar, Angus MacLane (Finding Dory) dan diterbitkan oleh Galyn Susman (Toy Story 4, Ratatouille).

Filem spin-off animasi ini mempersembahkan kisah asal usul Buzz Lightyear, wira yang memberi inspirasi kepada permainan (disuarakan oleh Tim Allen dalam siri filem asal)—memperkenalkan legenda Space Ranger yang akan memenangi hati beberapa generasi peminat. Ia dijangka meneroka kisah bagaimana seorang juruterbang ujian muda yang menjadi Renjer Angkasa seperti yang kita semua tahu pada hari ini.


Review Filem: Selamat Hari Tak Jadi (2021)

Selepas membaca sinopsis dan menonton trailer “Selamat Hari Tak Jadi” arahan Dato’ Professor Dr. A. Razak Hj. Mohaideen, perasaan saya berbelah bahagi dek kerana barisan pelakonnya dan trailer yang kurang memberi impak. Bagaimanapun, keterujaan itu tetap ada kerana filem terbaru ini mengetengahkan tema yang jarang sekali ada dalam senarai filem tempatan, iaitu ‘home invasion slasher’...

Selamat Hari Tak Jadi

Selepas membaca sinopsis dan menonton trailer “Selamat Hari Tak Jadi” arahan Dato’ Professor Dr. A. Razak Hj. Mohaideen, perasaan saya berbelah bahagi dek kerana barisan pelakonnya dan trailer yang kurang memberi impak.
Bagaimanapun, keterujaan itu tetap ada kerana filem terbaru ini mengetengahkan tema yang jarang sekali ada dalam senarai filem tempatan, iaitu ‘home invasion slasher’ dan pembunuh bertopeng. Memandangkan saya kurang gemar dengan barisan pelakonnya, saya hanya fokus pada penceritaan, elemen pencerobohan rumah, slasher dan tahap ketakutan yang saya perlu hadapi untuk melihat para mangsa diburu dan dibunuh pembunuh bertopeng.
Secara jujurnya saya sangat kecewa dengan ‘execution’ Professor Dr. A. Razak Hj. Mohaideen. Idea yang menarik, tetapi disia-siakan pengarah tersohor Malaya itu. Pada satu tahap, saya sudah kagum dengan ‘twist’ yang dipamerkan dalam filem ini dimana ‘home invasion’ yang dihadapi Hani (lakonan Janna Nick) adalah rancangan rakan-rakannya yang mahu mengusik sempena hari jadi Hani.
Bagaimanapun, selepas twist tersebut, pengarah hanya memaparkan adegan-adegan komedi bodoh semasa mereka mengusik Hani dengan pencerobohan rumah dan pembunuh palsu. Jujur kata, rasa seram itu 5 minit sahaja, itupun semasa babak sebelum rancangan sebenar terbongkar, selebihnya garu kepala tak tahu apa yang cuba disampaikan pengarahnya

Saya benar-benar kesian dengan pembunuh sebenar kerana pengarah tidak membenarkannya masuk ke rumah untuk memburu dan membunuh mangsa-mangsanya. Maka terpaksalah dia duduk diluar rumah bermain pisau sambil dimaki rakan-rakan Hani kerana ‘tidak buat kerja’.
Kekecewaan saya terhadap filem ini bertambah dengan lakonan yang cukup ‘annoying’. Lakonan Janna Nick saya tidak mahu ulasan kerana nanti akan disaman, Zalif Sidek bawa watak ..saya tidak tahulah wataknya lelaki lembut atau pondan, tetapi saya masih hairan kenapa masih ada pembikin filem memasukkan watak sebegini. Watak Issey Fazlisham, Nasz Sally, dan Danial Zain semuanya ‘fail’, dan sudah tentu tak ‘memorable’.
Tetapi… jika filem ini benar-benar serius, benar-benar seram thriller atau slasher, dan tiada watak yang tidak sepatutnya, saya pasti cerita dan lakonan pasti akan menjadi lebih baik. Bukan apa, banyak pelakon yang cuba buat komedi, padahal mereka bukan ‘comedian’ dan akhirnya apa yang mereka buat menjadi komedi syok sendiri. Oh ya, adakah Prof. segan nak cuba sesuatu yang baru? keluar dari genre komedi?

“Selamat Hari Tak Jadi” sebenarnya menceritakan tentang Hani, seorang pelajar kolej yang digelar ‘prank master’ kerana sering mengusik rakan-rakannya untuk dijadikan konten YouTube. Setiap mangsanya akan berkata “kau akan terima balasannya”, tetapi hanya Puteri, salah seorang mangsa ‘prank’, sahaja yang melunaskan dendam terhadap Hani dengan menghadiahkan kek hari jadi.
Bak kata pepatah, buat jahat dibalas jahat. Hani yang sentiasa buat jahat dengan mem’prank’ orang lain, telah diburu pembunuh bertopeng. Hanya berseorangan dirumah, Hani ketakutan kerana bimbang akan dibunuh dan tidak sempat menyambut hari jadi. Tambah menakutkan, pembunuh tersebut meletakkan nota yang bertulis “Selamat Hari Mati” dengan pisau yang penuh darah, terpacak diatas meja.
Sudah tentu, nota tersebut akan membuat penonton merasa takut.. takut kerana tidak mahu melihat watak utama ditamatkan hayatnya dengan begitu tragis seperti mana yang dipaparkan dalam berita yang langsung tidak tapis visual pembunuh bertopeng membunuh mangsanya.
Tetapi, dikala sedang mengigil ketakutan, kita akhirnya mengentahui bahawa kita telah di’prank’ pengarah tersohor Malaya dengan satu lagi karyanya yang layak disimpan dalam stor, dan stor itu harus dibakar sehingga tinggal abu, dan abu itu hendaklah ditaburkan ke lautan agar karyanya dimakan plankton.
“Selamat Hari Tak Jadi” boleh ditonton di Astro First 480

                   Rating Kakimuvee

1/5

Janna Nick, Issey Fazlisham, Zalif Sidek, Nasz Sally, Danial Zaini, Aaron Aziz, Nasha Aziz, Eyka Farhana


Sekuel Atomic Blonde Akan Dihasilkan, Bakal Ditayangkan Di Laman Penstriman

Filem aksi pengintipan Atomic Blonde bakal dihasilkan sekuel, menurut pengarah filem David Leitch. Walaupun begitu berkemungkinan besar, filem tersebut tidak akan ditayangkan di layar perak, sebaliknya dilaman penstriman video.

Dalam temubual semasa mempromosikan filem terbaru arahannya iaitu Hobbs & Shaw, David Leitch mengesahkan pembangunan sekuel Atomic Blonde telahpun bermula, namun tidak banyak butiran yang boleh dikongsi kerana kekurangan maklumat. Dia cuma boleh mengesahkan filem tersebut akan ditayangkan menerusi platform penstriman tanpa memberitahu platform mana yang akan dipilih.

“I think there is [still talk of a sequel]. A streaming service is into it. I don’t know all the details. I was a work-for-hire on that movie, but at the end of the day, Kelly McCormick, my producing partner and my wife, she will be involved, I’m sure, as a producer. That’s how I got the gig in the first place. We’ll see.”

Setakat ini peminat hanya boleh berspekulasi mengenai filem Atomice Blonde 2 memandangkan masih tiada pengesan rasmi dari pihak penerbit, terutamanya penglibatan David Leitch sebagai pengarah.

David Leitch bakal terlibat dalam dua projek akan datang iaitu filem Undying Love dan filem Netflix The Division, adaptasi dari permainan video yang dibintangi Jake Gyllenhaal serta Jessica Chastain


Awie Malas Layan Youtuber ‘Pengkritik Filem’

Nampaknya, YouTuber pengkritik filem sekali lagi menjadi perhatian penggiat seni. Kali ini, pelakon dan penyanyi Datuk Awie tampil bersuara mengenai pendapatnya terhadap YouTuber pengkritik filem.

Menurut laporan media Harian Metro, Awie menganggap Youtuber pengkritik filem tidak mempunyai sebarang ‘knowledge’ mengenai filem dan sengaja berbuat demikian untuk mencari pengikut bagi ‘subscribed’ saluran mereka, semata-mata demi cari duit dan kepentingan sendiri.

“Sekarang, kita ada ramai Youtuber pengkritik filem yang kononnya, nak buat ‘review’. Walhal mereka pun ‘zero knowledge’ berkenaan filem. Mereka tak pernah buat satu filem dan skrip pun. Tapi, cara hentam filem seolah-olah macam dia dah buat 100 filem. Kita nak layankah orang macam ini?”

“Kalau saya ataupun penggiat lain gila nak layan mereka dan orang lain pun gila nak mendengar kutukan hasad dengki daripada manusia-manusia jahil seperti ini, jahanamlah hidup kita semua.”

Menurut Awie lagi, mereka hanya membuat filem untuk menghiburkan penonton, dan dalam masa yang sama mencari rezeki. Bukan itu sahaja, jika ada keuntungan, mereka mahu membuat filem yang lebih bagi baik dari segi produksi, skrip, pelakon dan sebagainya.

Selain itu juga, bintang Hantu Kak Limah itu turut berharap agar penonton tidak terpengaruh dengan pengkritik filem yang suka mengeluarkan kritikan bukan-bukan.

Awie bakal muncul dalam filem terbaru 10 Tips Tipu Bini arahan Azizi ‘Chunk’ Adnan, yang turut dibintangi beberapa pelakon terkenal seperti Khir Rahman, Ropie, Joey Daud, Vicha, Jehan Miskin, Nasir Bilal Khan dan ramai lagi.

Filem pertama syarikat penerbitan Awie, Rumah Produksi Merah Sdn Bhd, akan menemui penonton menerusi saluran Astro First pada 7Januari, tahun depan.


Seo In Guk & Soo Ae Dalam Rundingan Bintangi Filem Terbaru “Hip Daddy”

Seo In Guk dan Soa Ae kini sedang dalam rundingan untuk membintangi filem terbaru.

Menurut jurucakap Seo In Guk, pelakon tersebut sedang mempertimbangkan tawaran untuk berlakon dalam filem Hip Daddy. Awal bulan ini jurucakap Soo Ae turut mengeluarkan kenyataan yang sama dimana aktres tersebut turut mempertimbangkan untuk muncul dalam filem tersebut.

Hip Dadday diterbitkan BA Entertainment dan akan diarahkan oleh Kang Yoon Sung.

Filem terbaru itu akan berkisarkan tentang wanita tunggal yang membesarkan anak yang dilahirkan dari sumbangan sperma. Ibu tersebut perlu pergi untuk mengesan bapa penderma sperma apabila anaknya tiba-tiba jatuh sakit kritikal dan memerlukan pemindahan.

Seo In Guk telahpun selesai menjalani penggambaran filem Pipeline manakala kali terakhir Soo Ae muncul di layar perak menerusi filem High Society pada tahun yang lalu.


Sekuel A Quiet Place Akan Ditayangkan Mac Tahun Hadapan

Peminat-peminat filem seram A Quite Place tidak perlu untuk menunggu lama menantikan sekuel filem tersebut. Menurut laporan laman Bloody Disgusting, sekuel A Quite Place akan ditayangkan pada 20 Mac 2020 dengan John Krasinski kembali sebagai pengarah dan penulis untuk sekuel kali ini.

Filem ini akan menyambung kisah keluarga Abbott selepas mereka terselamat dari serangan makhluk asing yang kejam. Emily Blunt akan kembali membawakan wataknnya bersama-sama Millicent Simmonds dan Noah Jupe. Pelakon filem Peaky Blinders juga turut menyertai barisan pelakon.

Dilaporkan juga, pembikinan sekuel kali ini akan menelan belanja yang lebih besar berbanding filem pertama. Emily Blunt yang kebiasannya menerima bayaran 7 angka juga dikatakan sekali lagi sanggup untuk mengurangkan bayaran yang diterimanya kerana filem ini adalah projek yang diminati oleh suaminya, John Kransinski.

A Quite Place yang ditayangkan pada 2018 berjaya meraih $340 juta dolar seluruh dunia dengan modal pembikinan hanya $17 juta dolar.

Sebelum ini, sekuel filem ditetapkan pada 15 Mei 2020, tetapi pihak produksi menganjak tarikh 2 bulan lebih awal iaitu 20 Mac 2020.


Pengabdi Setan (2017) Review

Saya masih terbayang-bayang penampakkan wajah ‘si ibu’ sewaktu sedang menaip review filem ini. Seolah-olah sedang diperhatikan dari belakang oleh entiti itu yang mengharapkan saya berkata ‘baik-baik’ sahaja mengenai filem beliau, Pengabdi Setan 2017 yang diarahkan oleh Joko Anwar.

Saya belum pernah lagi berkesempatan menonton versi asal yang diterbitkan pada tahun 1980 arahan Sisworo Gautama Putra. Difahamkan, versi asal jauh lebih menyeramkan dan lebih baik dari apa yang dihasilkan oleh sutradara Joko Anwar ini. Bagi saya, yang baru berkesempatan menonton versi ‘remake’ ini, Pengabdi Setan boleh dikatakan berjaya membuatkan saya tidak senang duduk dengan keseraman dan ketakutan yang ditunjukan dalam filem ini.

Berlatarbelakangkan zaman 80-an, Pengabdi Setan ini mengisahkan sebuah keluarga yang tinggal jauh di kawasan terpencil terpaksa menjaga ibu mereka yang telah lama menderita akibat penyakit misteri. Kesempitan wang menyebabkan mereka sukar untuk merawat Ibu mereka sehinggalah si Ibu meninggal dunia. Setelah kematian isterinya, si Bapak perlu pergi ke kota untuk mencari wang demi menebus kembali rumah mereka dan terpaksa meninggalkan anak-anak iaitu Rini, Tony, Bondi dan Ian bersama nenek mereka, Rahma Saidah.

Namun setelah pemergian si Bapak, keluarga tersebut muka mengalami gangguan misteri dan cukup menakutkan. Entiti yanng menyerupai si Ibu telah datang melawat rumah dan menganggu adik-beradik tersebut – ianya berpunca daripada kisah lampau si Ibu yang melakukan perjanjian dengan syaitan.

Pengabdi Setan ini menyajikan babak-babak ‘terkejut’ dengan baik sekali terutamanya dia awal perjalanan dan pertengahan filem. Elemen seram dan suspen berjaya digarap dengan baik sehinggakan membuatkan penonton berdebar-debar menantikan apakah yang bakal berlaku selepas itu. Elemen-elemen tersebut kemudiannya di’blend’ dengan skor yang perlahan dan mendayu tetapi masih memberi perasaan thrill kepada penonton untuk sentiasa berjaga-jaga menantikan ‘setan’ yang bakal muncul dipaparan wayang.

Penampakan susuk ‘setan’ yang cuba diterjemahkan oleh Joko Anwar begitu menjadi, begitu realistik dan begitu menakutkan, begitu juga suasana malap dan tone filem yang dark dan horror, mirip filem-filem seram seperti The Conjuring dan Insidious – semua elemen inilah yang menjadi kekuatan filem Pengabdi Setan 2017.

Perjalanan filem tidaklah begitu rumit walapun terdapat sedikit twist dalam filem ini. Joko Anwar bijak membuatkan penonton rasa ‘tersilap’ tanggapan mengenai Ian. Cuma jalan ceritanya begitu flat dan klimaks yang tidak begitu mengancam. Permulaan cerita filem bagi saya sangat baik, ia menunjukkan kehidupan sebuah keluarga dan juga membina karakter-karakter watak, namun jalan ceritanya semakin mendatar sehinggalah ke penghujung filem.

Malah 10-15minit terakhir filem tidak memberi apa-apa kesan kepada penonton, baik dari segi keseraman dan juga ‘feel’ terhadap perjalanan filem – agak kelakar bagi saya secara tiba-tiba mayat berkapan (zombi barangkali) menyerang keluarga si Bapak. Mungkin si sutradara Joko Anwar terlampau menumpukan babak-babak seram sehingga mengabaikan jalan ceritanya.

Dari segi lakonan pada saya cukup memuaskan, lakonan Tara Baso sebagai Rini bagi saya memuaskan dan berjaya menunjukan sifat sebagai anak sulung dalam keluarga dan gadis yang ingin tahu mengenai misteri yang berlaku pada keluarga walaupun pada mulanya enggan mempercayai pekara tahyul. Begitu juga dengan Tony lakonan Endy Arfian yang sangat ‘cool, tetapi yang paling mencuri perhatian lakonan anak kecil M. Adhiyat  sebagai Ian. Suka saya melihat lakonannya dan perwatakannya sebagai kanak-kanak bisu yang tidak takut pada hantu dan kelakar. Bront Palarae .. saya tidak sangka bahasa Indonesianya cukup superb! tidak hairanlah Bapak Bront kini telah di”klaim” oleh produksi-produksi di Indonesia.

Secara kesimpulannya, Pengabdi Setan mampu membuatkan anda menutup mata dan telinga kerana tidak sanggup menatap wajah si Ibu yang menyeramkan itu dan mendengar loceng panggilan si Ibu. Ternyata Joko Anwar berjaya membawa penonton merasai ketakutan yang dihadapi oleh keluarga Bapak, cumanya jika perjalanan filemnya begitu pada dan mengancam, ia mungkin memberi lebih impak kepada para penonton. Kepada yang belum menonton filem Pengabdi Setan, jangan lupa untuk menontonnya di pawagam-pawagam berhampiran.


“POLIS EVO 3 Akan Lebih Ke Arah Komedi” – Shaheizy Sam

Filem pertama Polis Evo yang ditayangkan pada 2015, telah mencipta fenomena dikalangan kaki-kaki wayang tanah air. Adegan aksi yang mantap serta unsur-unsur komedi yang diterapkan pengarah Ghaz Abu Bakar menjadi salah satu faktor penyumbang populariti Polis Evo pada tahun itu.

Kejayaan filem pertama telah mendorong pihak produksi untuk menghasilkan sekuel Polis Evo 2 yang ditayangkan pada 2018. Meskipun berjaya meraih kutipan lebih banyak dari filem pertama, filem arahan Joel Soh dan Andre Chiew ini menerima kecaman teruk para peminat disebabkan sentimen keagamaan yang mencetuskan kontroversi.

Dengan pembikinan Polis Evo 3 yang kini sedang giat dijalankan, peminat pasti ingin mengentahui ‘tone’ filem akan datang, adakah akan kembali ke genre aksi komedi, atau mengikut acuan filem kedua yang lebih serius dan sarat dengan aksi.

Ketika ditemubual portal Cinema Online baru-baru ini, Shaheizy Sam telah kongsikan serba sedikit butiran lanjut mengenai filem terbarunya itu. Menurutnya, Polis Evo 3 akan lebih ke arah komedi tetapi masih mengekalkan aksi-aksi yang mendebarkan.

Untuk filem “Polis Evo 3” ini watak saya tidaklah seberat seperti filem kedua yang menuntut saya untuk buat badan, selain watak yang terlalu serius yang mana saya habiskan lebih setahun untuk buat persiapan untuk “Polis Evo 2” kerana isu yang ditampilkan berat. Bagaimanapun, untuk filem ketiga ini watak saya gembira kerana genre kali ini lebih ke arah komedi, tetapi masih mengekalkan unsur-unsur aksi mendebarkan.

Saya juga tidak mahu terlalu penat sepanjang penggambaran “Polis Evo 3” dan bersyukur kali ini tidak lagi banyak tekanan dihadapi, sebaliknya banyak bahagian yang memaparkan unsur kekeluargaan, aksi, serta hiburan yang masih kuat untuk menarik perhatian penonton.

Setakat ini plot filem masih lagi tidak didedahkan, tetapi menurut Shaheizy Sam, peminat akan “melihat karakter sebenar Inspektor Khai yang mana kisah silamnya akan diceritakan dan ada kaitan dengan watak antgonis lakonan Sharnaaz Ahmad”

Polis Evo 3 akan diarahkan Syafiq Yusof dan turut dibintangi pelakons seperti Zizan Razak, Nora Danish, Sharnaaz Ahmad, Syafiq Kyle, Fara Ali Khan dan ramai lagi. Setakat ini tarikh tayangan Polis Evo 3 masih lagi tidak diketahui.


NETFLIX RELEASES OFFICIAL TRAILER FOR EMILY IN PARIS, DEBUTING OCTOBER 2, 2020

Netflix released today the official trailer for EMILY IN PARIS.  The 10 episode romantic comedy series created, written and executive produced by Darren Star (Younger, Sex & The City) starring Lily Collins (Rules Don’t Apply, To the Bone) is set to debut on October 2, 2020.

Lily Collins stars as Emily, an ambitious twenty-something marketing executive from Chicago, unexpectedly lands her dream job in Paris when her company acquires a French luxury marketing company — and she is tasked with revamping their social media strategy. Emily’s new life in Paris is filled with intoxicating adventures and surprising challenges  as she juggles winning over her work colleagues, making friends, and navigating new romances.

The series co-stars Ashley Park (Mean Girls on Broadway, Tales of the City) along with Philippine Leroy Beaulieu (Call My Agent!), Lucas Bravo (Smart Ass), Samuel Arnold (Antony & Cleopatra), Camille Razat (The 15:17 to Paris) and Bruno Gouery (Doc Martin). Recurring cast includes Kate Walsh (The Umbrella Academy), William Abadie (Resident Evil: Extinction) and Arnaud Viard (Clara et Moi).

EMILY IN PARIS is produced by Darren Star Productions, Jax Media  and MTV Studios.  In addition to Star, Tony Hernandez and Lilly Burns of Jax Media, and Andrew Fleming serve as executive producers with Lily Collins also serving as producer on the series. Zoe Cassavetes, Andrew Fleming and Peter Lauer direct with Star’s longtime collaborator Patricia Field consulting on costume design with Marylin Fitoussi.


Review The Walking Dead Musim 7 Episod 2 “The Well”

Minggu lepas The Walking Dead memaparkan aksi yang cukup ganas dan kejam apabila dua watak utama The Walking Dead telah dibunuh oleh Negan, ketua kumpulan Savior sehingga menyebabkan penonton merasa cukup geram dengan karakter antagonis tersebut.

Namun episod 2 siri TV The Walking Dead menunjukan situasi yang berbeza berbanding episod pertama. Episod terbaru ini menunjukkan Morgan dan Carol telah diselamatkan oleh sekumpulan individu dan dibawa ke sebuah komuniti yang dikenali sebagai The Kingdom.

The Kingdom diketuai oleh seorang lelaki yang dikenali sebagai King Ezekiel, seorang yang sangat dihormati oleh ahli kumpulannya. Morgan dan Carol teruja dengan suasana yang mereka lihat dalam komuniti tersebut, namun disebalik suasana aman dan tenang dalam kumpulan tersebut, ada rahsia yang disimpan oleh Ezekiel dan anggota kanannya.

Selain Rick, komuniti The Kingdom juga telah diugut dan dikongkong oleh kumpulan Savior apabila dikenakan ufti oleh kumpulan tersebut. Pekara ini diketahui oleh Morgan apabila dia dibawa oleh Ezekiel berjumpa dengan kumpulan Savior untuk memberi barang-barang keperluan kepada mereka.

Sementara itu, Carol seperti biasa, enggan tinggal dimana-mana komuniti dan merancang untuk melarikan diri sekali lagi. Namun tindakannya dihidu oleh Ezekiel. Faham dengan situasi yang dihadapi oleh Carol, Ezekiel hanya membiarkan Carol untuk pergi dan tidak terus tinggal bersama mereka.

Ezekiel sempat menyoalsiasat Carol mengenai kumpulan Savior apabila ketua The Kingdom itu melihat barang yang dimiliki oleh Carol adalah milik ahli kumpulan Savior dan dia mendapat tahu yang Carol dan Morgan pernah bertempur dengan kumpulan tersebut.

Dalam babak akhir episod ini, Morgan menghantar Carol ke sebuah rumah diluar komuniti The Kingdom dan kemudian Ezekiel bersama harimaunya telah melawat Carol dirumah tersebut.

Episod “The Well” ini lebih kepada pengenalan ahli kumpulan The Kingdom dan juga Ezekiel. Kita dapat lihat Ezekiel juga mempunyai konflik dengan kumpulan The Savior dan cara Ezekiel yang berminat untuk mengentahui ahli kumpulan Carol dan Morgan.

Ezekiel adalah ketua yang bijak dan penuh dengan perancangan rapi, adakah Ezekiel akan cuba untuk mendekati kumpulan Rick dan bergabung untuk menentang Negan dan kumpulan Savior?


Horizon Film Entertainment Dedah Treler Rasmi “Siapa Tutup Lampu?”

Horizon Film Entertainment dan Articulate Fusion Productions telah melancarkan trailer rasmi pertama Siapa Tutup Lampu?, sebuah filem seram tempatan yang diarahkan oleh pengarah yang sedang meningkat naik, Aliff Ihsan Rahman. Trailer tersebut menggoda akibat yang bakal menimpa jika seseorang itu tidak meminta maaf.

Anda boleh tonton trailer tersebut dibawah.

Siapa Tutup Lampu? berpusat pada lima rakan yang terlibat dengan kemalangan ketika dalam perjalanan pulang dari bercuti di Genting Highlands. Salah seorang rakan mereka telah maut dalam kemalangan itu manakala yang lain mendapati diri mereka dihantui apabila mereka pergi untuk mengenal pasti mayat di bilik mayat.

Diterbitkan oleh Horizon Film Entertainment dan Articulate Fusion Productions Malaysia, filem seram ini ditulis oleh Azhar Jalil dan dibintangi oleh Azizul Ammar, Uyaina Arshad, Naim Daniel, Azhar Jalil, Ismi Melinda dan Afieq Shazwan.

Siapa Tutup Lampu? akan ditayangkan secara eksklusif di ASTRO FIRST (saluran 480) bermula pada 25 NOVEMBER 2021.


Jangan Main-Main Dengan Chris Pratt Dalam Trailer “The Terminal List”

Prime Video telah mengeluarkan trailer baharu untuk The Terminal List, sebuah siri aksi-thriller yang akan datang yang dibintangi Chris Pratt (Jurassic World: Dominion; Guardians of the Galaxy Vol. 3) sebagai Komander James Reece.

Siri asli ini berdasarkan novel terlaris Jack Carr dengan nama yang sama dan ditetapkan untuk dilancarkan dengan lapan episod pada musim pertama.

Rancangan ini dimulakan sejurus selepas seluruh pasukan platun Tentera Laut SEAL, yang diketaui Reece, diserang hendap semasa misi rahsia berisiko tinggi. Apabila pulang ke rumah kepada keluarganya, ingatannya yang bercanggah tentang peristiwa itu mula menimbulkan persoalan tentang kesalahannya. Walau bagaimanapun, apabila bukti baharu muncul, dia segera menemui kuasa gelap yang menentangnya, membahayakan bukan sahaja nyawanya tetapi nyawa orang yang dia sayangi.

You’re in my battlefield now. Stream @TerminalListPV July 1 – only on @PrimeVideo. pic.twitter.com/J1E1knVmTc— The Terminal List (@TerminalListPV) June 8, 2022

Selain Pratt, yang memainkan peranan utama, pelakon tetap siri ini termasuklah Taylor Kitsch sebagai Ben Edwards, Constance Wu sebagai Katie Buranek, Jeanne Tripplehorn sebagai Lorraine Hartley, Riley Keough sebagai Lauren Reece, Patrick Schwarzenegger sebagai Donny Mitchell dan Arlo Mertz sebagai Lucy Reece.

Pelakon tambahan terdiri daripada LaMonica Garrett sebagai Komander Fox, Alexis Louder sebagai Nicole Deptul, Tom Amandes sebagai Vic, JD Pardo sebagai Tony Liddel, Christina Vidal Mitchell sebagai Mac Wilson, Jared Shaw sebagai Ernest “Boozer” Vickers, Catherine Dyer sebagai Rachel Campbell , Remi Adeleke sebagai Terrell “Tee” Daniels, Jai Courtney sebagai Steven Horn, Hiram A. Murray sebagai Jackson, dan Matthew Rauch sebagai Kapten Howard.

The Terminal List akan tersedia di perkhidmatan streaming Prime Video pada 1 Julai


Disney/Pixar Lancar Trailer & Poster Terbaru “Lightyear”

Disney dan Pixar telah melancarkan trailer dan psoter terbaru Lightyear menjelang pelancaran filem animasi spin-off di pawagam pada 16 Jun ini.

“Kisah asal muktamad Buzz Lightyear, wira yang mengilhamkan mainan popular, Lightyear mengikuti kisah Space Renjer legenda selepas dia terdampar di planet musuh 4.2 juta tahun cahaya dari Bumi bersama komandernya dan anak kapal mereka,” menurut sinopsis rasmi.

“Ketika Buzz cuba mencari jalan pulang melalui ruang dan masa, dia disertai oleh sekumpulan rekrut yang bercita-cita tinggi dan kucing robot yang menawan, Sox. Merumitkan perkara dan mengancam misi ialah ketibaan Zurg, kehadiran yang mengagumkan dengan tentera robot kejam dan agenda misteri.”

Anda boleh tonton trailer Lightyear dibawah:

Chris Evans akan membawa suara watak utama Buzz Lightyear. Dia turut disertai Keke Palmer, Dale Soules, dan Taika Waititi sebagai sekumpulan rekrut yang bercita-cita tinggi, sementara Peter Sohn akan menyuarakan rakan robot Buzz, Sox. Barisan pelakon lain termasuklah Uzo Aduba, James Brolin, Mary McDonald-Lewis, Efren Ramirez, dan Isiah Whitlock Jr.

Filem ini diarahkan oleh  Angus MacLane, dan lebih menarik, skor filem dihasilkan oleh Michael Giacchino, yang telah mengubah skor untuk filem Spider-Man: No Way Home dan The Batman.


Bintang “The Matrix” Keanu Reeves Pernah Menderma 70% Gajinya Untuk Penyelidikan Kanser

Keanu Reeves sememangnya terkenal sebagai “lelaki paling baik Hollywood” dengan beberapa perbuatannya yang baik dan murah hati. Pelakon itu baru-baru ini mengulangi peranannya sebagai Neo untuk filem terbaru The Matrix Resurrections, tetapi laporan terbaru dari The LAD Bible telah mengukuhkan lagi reputasi Reeves sebagai lelaki yang benar-benar baik.

Menurut laman tersebut, Reeves pernah menderma kira-kira 70 peratus dari bayaran yang diterimanya (dari filem pertama The Matrix pada tahun 1999) untuk penyelidikan kanser.

Adik perempuan Reeves, Kim, disahkan menghidap leukemia pada tahun 1991, dan bertarung dengan penyakit itu selama 10 tahun. Bintang John Wick itu telah menderma lebih $30 juta daripada gajinya untuk membiayai penyelidikan leukemia, dan dia juga tidak mahu namanya dikaitkan dengan sumbangan itu. Selain itu, Reeves turut menubuhkan badan amal untuk memberi sokongan kepada individu yang menghidap kanser.

Reeves tidak lama lagi akan memulakan penggambaran ansuran keempat dalam francais John Wick, dan dia juga telah menandatangani kontrak untuk projek skrin kecil pertamanya.

Deadline melaporkan bahawa, pelakon yang mendapat permintaan tinggi itu akan membintangi siri asli Hulu, yang diadaptasikan dari novel tahun 2003, The Devil in the White City karya Erik Larson. Kisah ini memfokuskan pada dua lelaki, seorang arkitek dan seorang pembunuh bersiri, yang mana nasib mereka dikaitkan selama-lamanya semasa di ‘The Chicago World’s Fair’ pada tahun 1893.

The Devil in the White City

Tidak dapat dipastikan sama ada Reeves akan memainkan watak Daniel H. Burnham, seorang arkitek yang cemerlang dan bijak, yang berlumba-lumba untuk mencipta nama di dunia, atau Henry H. Holmes, seorang doktor kacak dan licik yang membentuk “Istana Pembunuhan” farmaseutikalnya sendiri di atas alasan yang adil.


Trailer Alien: Covenant Fan Made Lagi Menarik Dari Yang Asal

Minggu lepas, 20th Century Fox mengeluarkan trailer pertama filem arahan Ridley Scott, Alien: Covenant, filem yang ditunggu-tunggu oleh peminat filem Alien. Namun trailer tersebut dikatakan begitu pelahan dan kurang memberangsangkan sehingga mendapat reaksi negatif dari peminat.

Disebabkan tidak berpuashati dengan trailer filem berkenaan, seorang peminat filem Alien telah mengambil langkah proaktif dengan mengubah tone trailer berkenaan supaya kelihatan lebuh mernarik dengan meniru gaya versi filem Prometheus (2012), dan ianya kelihatan lebih menarik dari versi asal yang dikeluarkan oleh pihak produksi.

Peminat tersebut mengambil beberapa footage filem berkenaan yang ditunjukkan semasa perayaan krimas dan melakukan sedikit adjustment dan berjaya menukar trailer Alien: Convenant kelihatan begitu mengiurkan. Peminat yang melakukan editing tersebut mengekalkan dialog dari video asal seminima yang mungkin dan menambah sountrack dari filem Prometheus untuk dijadikan musik latar trailer tersebut.

Video berdurasi 1:08 minit itu penuh padat dengan adegan-adegan yang mendebarkan dan hanya satu perkataan diucapkan iaitu “RUN” dalam trailer fan-made berkenaan.

Anda boleh tonton trailer fan-made dibawah dan bandingkan dengan original trailer dari pihak produksi, yang mana lagi menarik.


Pengarah Yakin Bulan & Pria Terhebat Mampu Menyinar Sekiranya Tayangan Disambung

Seperti pengarah-pengarah filem yang lain, Ghaz Abu Bakar berharap filem terbaru arahannya, Bulan & Pria Terhebat dapat ditayangkan semula selepas Perintah Kawalan Pergerakan (PKP) berakhir.

Ketika bercakap kepada BH Online baru-baru ini, pengarah tersebut optimis bahawa filemnya itu mampu mendapat sambutan memberangsankan daripada penonton sekirannya tayangan filem itu disambung semula dipawagam.

“Sudah tentu saya mengharapkan filem ini dapat ditayangkan semula selepas Perintah Kawalan Pergerakan (PKP) berakhir dan situasi kembali pulih.

“Rata-rata mereka yang sempat menonton filem ini suka dengan sentuhan saya kali ini,”

Terdahulu, filem terbitan Nizra Entertainment bersama Astro Shaw dan Skop Productions ini hanya ditayangkan selama seminggu di pawagam sebelum dihentikan berikutan pawagam di seluruh negara ditutup akibat penularan pandemik COVID-19.

Dalam pada itu, Ghaz berkata sekiranya filemnya diberi peluang kedua, dia dan pihak penerbit akan merangka strategi pemasaran baru yang lebih efektif.

Malah barisan pelakon juga bersedia dan komited untuk turut sama memprmosikan filem itu sekiranya ia dapat ditayangkan semula.


SPOTV Akan Menyiarkan “All Elite Wrestling” Secara Ekslusif Di Malaysia

SPOTV mengumumkan kolaborasi dengan All Elite Wrestling  (AEW) hari ini untuk menyiarkan dan strim konten AEW di saluran televisyen dan servis OTT  kepada peminat sukan di Asia Tenggara. Perjanjian bersejarah ini menandakan pertama kalinya  AEW ditayangkan di Malaysia, secara ekslusif kepada penonton SPOTV.

AEW adalah liga gusti profesional yang baru yang sedang meningkat naik dengan rating tinggi,  aksi kelas dunia dan menghiburkan. Konten AEW boleh mula disaksikan pada 2 Disember di  saluran SPOTV begitu juga aplikasi striming SPOTV, SPOTV NOW.

Selain daripada ahli gusti ternama seperti Chris Jericho, Samoa Joe, Jon Moxley, Bryan Danielson,  Claudio Castagnoli dan Sting, AEW dalam masa yang sama membentuk bintang-bintang gusti yang  baru seperti MJF, Darby Allin, Jungle Boy, Jade Cargill, Dr. Britt Baker, Toni Storm, Ricky Starks dan  Powerhouse Hobbs. Dalam pada itu, AEW juga telah melancarkan permainan video, patung figura,  kad trading, barangan rasmi dan lain-lain lagi.

Setiap minggu, para peminat boleh menikmati aksi dari AEW: DYNAMITE dan AEW: RAMPAGE.  Selain itu, peminat juga akan mendapat akses kepada acara pay-per-view AEW – REVOLUTION,  DOUBLE OR NOTHING, ALL OUT dan FULL GEAR.

CEO SPOTV, Lee Choong Khay berkata: “Kami sangat teruja untuk bekerjasama secara ekslusif  dengan AEW di Malaysia dan tidak sabar untuk terus bekerjasama bagi mengembangkan dan  meningkatkan jenama ini di selurus Asia Tenggara. Konten AEW dan daya tarikannya kepada  penonton di Asia Tenggara juga sesuai dengan SPOTV, sementara kami terus berusaha untuk  memberikan aksi sukan terbaik kepada para penonton kami.”

CEO SPOTV, Lee Choong Khay berkata

CEO dan Ketua Kreatif AEW, Tony Khan berkata: “Kami teruja dengan kerjasama dengan SPOTV  ini untuk menyiarkan aksi gusti profesional terbaik yang dinantikan oleh penyokong di Malaysia.  Baru-baru ini kami telah meraikan ulang tahun ketiga bagi AEW Dynamite, dan semakin ramai

penyokong di serata dunia dapat menyaksikan jalan cerita yang dinamik, aksi hebat dan  pertempuran menarik bintang-bintang dunia setiap minggu.”

SPOTV komited dalam memperkenalkan era baharu dalam hiburan sukan dengan membawa  peminat lebih dekat dengan acara sukan terkenal dunia, bukan sahaja di kaca TV, tetapi juga  melalui aplikasi SPOTV NOW dan juga konten ekslusif belakang tabir di @SPOTVMY di  YouTube, Facebook, Instagram, TikTok and Twitter. SPOTV NOW boleh didapatkan di Hong Kong,  Indonesia, Malaysia, Filipina, and Singapura di Google Play Store dan App Store. Saluran SPOTV  di Malaysia boleh didapati di Astro dan Unifi TV.


Foto Set Penggambaran “Fast X” Goda Kepulangan Charlize Theron Sebagai Cipher

Pemenang Oscar Charlize Theron telah kongsikan gambar pertama dari set penggambaran ansuran ke-10 The Fast Saga. Gambar tersebut, yang anda boleh lihat di bawah, menawarkan pandangan pertama kepulangan Cipher sebagai antogonis utama serta gaya rambutnya yang terbaru.

Filem yang bertajuk Fast X itu dijadualkan untuk tayangan pada 19 Mei 2023.

View this post on Instagram            A post shared by Charlize Theron (@charlizeafrica)

Selain Diesel yang kembali sebagai Dom Toretto, barisan pelakon lain turut menampilkan wajah yang dikenali termasuklah Michelle Rodriguez sebagai Letty Ortiz, Tyrese Gibson sebagai Roman Pearce, Ludacris sebagai Tej Parker, Jordana Brewster sebagai Mia Toretto, Sung Kang sebagai Han Seoul-Oh, Nathalie Emmanuel sebagai Ramsey, John Cena sebagai Jakob Toretto, Lucas Black sebagai Sean Boswell, Cardi B sebagai Leysa, Charlize Theron sebagai Cipher, Helen Mirren sebagai Queenie Magdalene Ellmanson-Shaw, dan Jason Statham sebagai Deckard Shaw.

Pemenang Anugerah Academy, Brie Larson (Captain Marvel; The Marvel), Jason Momoa (Aquaman; Dune) dan Daniela Melchior (The Suicide Squad) antara muka baharu yang menyertai barisan pelakon, dengan Momoa dilaporkan akan membawa watak penjahat utama.

Butiran plot tidak diketahui buat masa ini, tetapi Justin Lin akan kembali menerajui sekuel, yang dijangka menjadi sebahagian daripada finale dua-bab yang dirancang penerbit.

Fast X dijadualkan berlumba ke pawagam pada 19 Mei 2023; manakala bab terakhir dalam saga, Fast & Furious 11, dijadualkan tiba pada Februari 2024